cyanic-selkie/wikianc huggingface dataset:
ഹാൻസ് സിമ്മർ
ജീവിത രേഖ
1970കളിൽ ഒരു കീ ബോർഡ് വാദകനായി തന്റെ സംഗീത ജീവിതം ആരംഭിച്ചത്. ഏതൊരു മുൻനിര നടനെപ്പോലെയും ലോകമെമ്പാടുമുള്ള പ്രേക്ഷകർ തിരിച്ചറിയുന്ന പേരും മുഖവുമാണ് അദേഹത്തിന്റെത്. ദി ലയൺ കിംഗ്‌ എന്ന സിനിമക്ക് വേണ്ടി അദേഹം ചെയ്ത പശ്ചാത്തല സംഗീതത്തിന് ഓസ്കാർ ലഭിക്കുകയുണ്ടായെങ്കിലും അദേഹം അറിയപ്പെടുന്നത് പൈറെറ്റ്സ് ഓഫ് ദി കരീബിയന്‍, ഡാർക്ക്‌ നൈറ്റ്, ഇൻസെപ്ഷന്‍ തുടങ്ങിയ സൂപ്പർ ഹീറോ സിനിമകളിലൂടെയാണ്. ഈ സിനിമകളിലെ പശ്ചാത്തല സംഗീതം അതതു സിനിമകളുടെ വിജയത്തിൽ നിർണായക പങ്കു വഹിച്ചവ ആയിരുന്നു. ഈ സിനിമകളിലെ നായക കഥാപാത്രങ്ങളെ പോലെ തന്നെ എല്ലാവരും തിരിച്ചറിയുന്ന ഒന്നായിരുന്നു ആ സിനിമകളിലെ പശ്ചാത്തല സംഗീതവും. അദ്ദേഹം ആയിരങ്ങൾ നെഞ്ചിലെറ്റിയ അനേകം ദ്രിശ്യ വിസ്മയങ്ങൾക്ക് പശ്ചാത്തല സംഗീതം പകർന്നുകൊണ്ട് ഇന്നും ഹോളിവുടിലെ മുൻനിര കലാകാരന്മാരിൽ ഒരാൾ ആയി നിലനിൽക്കുന്നു.
അവലംബം
വർഗ്ഗം:ഗ്രാമി പുരസ്കാര ജേതാക്കൾ
ദി ബുക്ക് ഓഫ് മാസ്റ്റേഴ്സ്
ഡിസ്നി കമ്പനിയുടെ സിഐഎസ് ഡിവിഷൻ നിർമ്മിച്ച് വാഡിം സോകോലോവ്സ്കി സംവിധാനം ചെയ്ത ഒരു റഷ്യൻ ഫാന്റസി ചിത്രമാണ് ദി ബുക്ക് ഓഫ് മാസ്റ്റേഴ്സ്. ഇത് 2009 ഒക്ടോബർ 29-ന് റഷ്യയിൽ പുറത്തിറങ്ങി. "ദ സ്റ്റോൺ ഫ്ലവർ" പോലുള്ള റഷ്യൻ യക്ഷിക്കഥകളും ദി മലാഖൈറ്റ് കാസ്കറ്റ് ശേഖരത്തിൽ നിന്നുള്ള മറ്റ് കഥകളും അടിസ്ഥാനമാക്കിയുള്ളതാണ് ഈ കഥ. റഷ്യയിൽ നിർമ്മിച്ച ഡിസ്നിയുടെ ആദ്യ ചിത്രമാണിത്.
വിമർശനം
ചിത്രത്തെക്കുറിച്ച് നിരൂപകർക്ക് വ്യത്യസ്ത അഭിപ്രായങ്ങളുണ്ട്. റഷ്യൻ പഴയ നാടോടിക്കഥകളെ നവീകരിക്കുന്നതിനാണ് മിക്കവരും ഇത് വിലയിരുത്തുന്നത്. എന്നാൽ സ്ക്രിപ്റ്റിന്റെ ചില എപ്പിസോഡുകൾ നന്നായി ചെയ്തതായി കണക്കാക്കുന്നു. നിരൂപണങ്ങളും നിരവധി അഭിനേതാക്കളെ അവരുടെ പ്രകടനത്തെ പ്രശംസിക്കുന്നു. ഈ അഭിനേതാക്കൾ കൂടുതലും ദ്വിതീയ കഥാപാത്രങ്ങളെ അവതരിപ്പിച്ചവരാണ് - ഇംഗൂളായി ആർതർ സ്മോലിയാനിനോവ്, കണ്ണാടിയായി വാലന്റൈൻ ഗാഫ്റ്റ്, സംസാരിക്കുന്ന കുതിരയായി സെർജി ഗാർമാഷ്.
പ്ലോട്ട്
ബാബ യാഗയുടെ മകളായ സുന്ദരിയും ദയയുള്ളതുമായ ഒരു പെൺകുട്ടി വയലിൽ നടക്കുമ്പോൾ ഒരു മാന്ത്രിക കല്ല് അലറ്റിർ (പുരാണങ്ങൾ) കണ്ടെത്തുന്നു. അത് അവളുടെ ഹൃദയത്തെ ഒരു കല്ലാക്കി മാറ്റുകയും അവളെ വിചിത്രമായ ഒരു ശാപത്തിന് വിധേയയാക്കുകയും ചെയ്യുന്നു. അവൾ കല്ലുകളുടെ ദുഷ്ട കൗണ്ടസ് ആയിരിക്കുകയും ഒരു കല്ല് ഗോപുരത്തിൽ ജീവിക്കുകയും വേണം. ലോകത്തിലെ ഏറ്റവും വലിയ രത്നം വെട്ടുന്നയാൾ അലറ്റിർ എന്ന കല്ലിന് ജീവൻ നൽകിയാൽ, അവൾ ലോകത്തിന്റെ ഭരണാധികാരിയാകും.
ഇപ്പോൾ ക്രൂരനും സ്വാർത്ഥനുമായ സ്റ്റോൺ കൗണ്ടസ് ഈ ആശയത്തിൽ ആകൃഷ്ടയാണ്. അവൾ മികച്ച രത്നങ്ങൾ മുറിക്കുന്നവരെ തിരയാൻ തുടങ്ങുകയും അലറ്റിറിനൊപ്പം പ്രവർത്തിക്കാൻ അവരെ നിർബന്ധിക്കുകയും ചെയ്യുന്നു, അതിനാൽ മാന്ത്രിക കല്ല് ഒരു ജീവനുള്ള വസ്തുവായി മാറും. രത്നം മുറിക്കുന്നവരിൽ രണ്ടുപേരും വിജയിക്കാത്തതിനാൽ അവൾ അവരെ കൊല്ലുന്നു. അവളുടെ ഗോപുരത്തിൽ തടവിലായിരിക്കുമ്പോൾ, അവർ രത്നം മുറിക്കുന്നതിന്റെ രഹസ്യങ്ങളെക്കുറിച്ചുള്ള ഒരു വലിയ പുസ്തകത്തിൽ പ്രവർത്തിക്കുന്നു. അവരോരോരുത്തരും പുസ്തകം എഡിറ്റ് ചെയ്യുന്നു, അതിനാൽ അത് പിന്നീട് "ബുക് ഓഫ് മാസ്റ്റേഴ്സ്" എന്ന് വിളിക്കപ്പെട്ടു.
ഹെർമോസ ബീച്ച്
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, ലോസ് ഏഞ്ചൽസ് കൗണ്ടി യിലെ ഒരു ബീച്ച് ഫ്രണ്ട് പട്ടണമാണ് ഹെർമോസ ബീച്ച്. 2010 ലെ അമേരിക്കൻ സെൻസസ് പ്രകാരം ഈ നഗരത്തിലെ ആകെ ജനസംഖ്യ 19,506 ആയിരുന്നു. ഗ്രേറ്റർ ലോസ് ഏഞ്ചൽസ് ഏരിയയിലെ സൗത്ത് ബേ മേഖലയിലുള്ള ഈ നഗരം മൂന്ന് ബീച്ച് നഗരങ്ങളിൽ ഒന്നാണ്. വടക്ക് മൻഹാട്ടൻ ബീച്ച്, തെക്കും കിഴക്കും ഭാഗത്ത് റെഡോണ്ടോ ബീച്ച് എന്നിവയുമായി ഹെർമോസ ബീച്ച് അതിർത്തി പങ്കിടുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
സുനിൽ അറോറ
ഇന്ത്യയുടെ നിലവിലെ മുഖ്യതിരഞ്ഞെടുപ്പ് കമ്മിഷണറാണ് സുനിൽ അറോറ.
ഔദ്യോഗിക പദവികൾ
1980 ബാച്ച് ഐ.എ.എസ്. ഉദ്യോഗസ്ഥനാണ്. രാജസ്ഥാൻ കേഡർ സിവിൽ സർവീസ് ഉദ്യോഗസ്ഥനായ അറോറ വാർത്താവിനിമയ വകുപ്പ് സെക്രട്ടറി, നൈപുണി വികസന വകുപ്പ് സെക്രട്ടറി, വ്യോമയാന വകുപ്പ് ജോയന്റ് സെക്രട്ടറി, ഇന്ത്യൻ എയർലൈൻസ് ചീഫ് മാനേജിങ് ഡയറക്ടർ എന്നീ ചുമതലകൾ വഹിച്ചിട്ടുണ്ട്.
2005-2008 കാലയളവിൽ രാജസ്ഥാൻ മുഖ്യമന്ത്രിയുടെ പ്രിൻസിപ്പൽ സെക്രട്ടറിയും അതിന് മുമ്പ് മുഖ്യമന്ത്രിയുടെ സെക്രട്ടറിയുമായിരുന്നു.
ശരദ് യാദവ്
ഏഴു തവണ ലോക്സഭാംഗം, നാല് തവണ രാജ്യസഭാംഗം, മൂന്ന് തവണ കേന്ദ്ര കാബിനറ്റ് വകുപ്പ് മന്ത്രി, ജനതാദൾ (യുനൈറ്റഡ്) മുൻ ദേശീയ അധ്യക്ഷൻ എന്നീ നിലകളിൽ പ്രവർത്തിച്ച ബീഹാറിൽ നിന്നുള്ള മുതിർന്ന സോഷ്യലിസ്റ്റ് നേതാവായിരുന്നു. ''' ശരത് യാദവ്. (1947-2023) '''  വാർധക്യ സഹജമായ അസുഖങ്ങൾക്ക് ചികിത്സയിലിരിക്കവെ 2023 ജനുവരി 12ന് അന്തരിച്ചു.
ജീവിതരേഖ
1947 ജൂലൈ 1-ന് മദ്ധ്യപ്രദേശിലെ ഹോഷൻഗ്ഗാബാദ് ജില്ലയിൽ കർഷകകുടുംബത്തിൽ നന്ദകിഷോർ യാദവിൻ്റെയും സുമിത്രയുടേയും മകനായി ജനിച്ചു. ജബൽ‌പൂർ എൻജിനീയറിങ്ങ് കോളേജിൽ നിന്നു ഇലക്ട്രോണിക്സ് എൻജിനീയറിങ്ങിൽ ബിരുദം നേടിയ ശരത് യാദവ് ജബൽപ്പൂർ റോബർട്ട്സൻ കോളേജിൽ നിന്നും ബി.എസ്.സി.ബിരുദവും കരസ്ഥമാക്കി. കൃഷിക്കാരൻ, എൻജിനീയർ, വിദ്യാഭ്യാസ വിദഗ്ധൻ എന്നീ നിലകളിലറിയപ്പെടുന്ന ശരത് യാദവ് ജയപ്രകാശ് നാരായണൻ്റെ ജെ പി മൂവ്മെൻറിൽ അംഗമായാണ് രാഷ്ട്രീയ ജീവിതമാരംഭിക്കുന്നത്
രാഷ്ട്രീയ ജീവിതം
1974-ൽ ജബൽപ്പൂരിൽ നടന്ന ലോക്സഭ ഉപതിരഞ്ഞെടുപ്പിൽ ജയപ്രകാശ് നാരായണൻ നിർദ്ദേശിച്ച സ്ഥാനാർത്ഥിയായിട്ടാണ് പൊതുരംഗപ്രവേശനം. 1974-ൽ ജബൽപൂരിൽ നടന്ന ഉപതിരഞ്ഞെടുപ്പിലൂടെ ആദ്യമായി ലോക്സഭയിൽ അംഗമായി.
1988-ൽ ജനതാദളിൻ്റെ രൂപീകരണത്തോടെ വി.പി.സിംഗിനൊപ്പം ഉറച്ച് നിന്നു. 1989-1990-ലെ വി.പി. സിംഗ് മന്ത്രിസഭയിലെ കാബിനറ്റ് വകുപ്പ് മന്ത്രിയായിരുന്നു. 1997-ൽ ജനതാദളിൻ്റെ ദേശീയ അധ്യക്ഷനായി തിരഞ്ഞെടുക്കപ്പെട്ടു. 1999-ൽ എൻ.ഡി.എ സഖ്യത്തിൽ ചേരാനുള്ള ശരദ് യാദവിൻ്റെ തീരുമാനം മറ്റൊരു പിളർപ്പിന് വഴിവച്ചു. തീരുമാനത്തെ എതിർത്ത ജനതാദളിലെ വിമത വിഭാഗമായിരുന്ന എച്ച്.ഡി. ദേവഗൗഡ 1999-ൽ ജനതാദൾ(സെക്യുലർ) എന്നൊരു പുതിയ പാർട്ടി രൂപീകരിച്ചു. 1999-ൽ ജനതാദൾ അങ്ങനെ രണ്ട് പാർട്ടികളായി വിഭജിക്കപ്പെട്ടു. ശരദ് യാദവിൻ്റെ ജനതാദൾ (യുണൈറ്റഡ്) അഥവാ ജെ.ഡി.യു ദേവഗൗഡയുടെ ജനതാദൾ (സെക്യുലർ) എന്ന ജെ.ഡി.എസ്. 2003-ൽ സമതാ പാർട്ടി അടക്കമുള്ള ചെറു പാർട്ടികൾ ജനതാദൾ (യുണൈറ്റഡ്)-ൽ ലയിച്ചതോടെ ജെ.ഡി.യു പുന:സംഘടിപ്പിക്കപ്പെട്ടു. 2005 മുതൽ 2017 വരെ ജനതാദൾ (യുണൈറ്റഡ്) പാർട്ടിയുടെ ദേശീയ നേതാവായിരുന്നു ശരത് യാദവ്.
നിതീഷിനൊപ്പം പോകാഞ്ഞതിനെ തുടർന്ന് ശരത് യാദവിന് 2017-ൽ കൂറുമാറ്റ നിരോധന നിയമപ്രകാരം രാജ്യസഭാംഗത്വം നഷ്ടപ്പെട്ടു പിന്നീട് 2018 മെയിൽ ലോകതാന്ത്രിക് ജനതാദൾ എന്ന പാർട്ടി രൂപീകരിച്ചു. 2022 മാർച്ച് 20ന് ലാലു പ്രസാദ്‌ യാദവിൻ്റെ പാർട്ടിയായ ആർ.ജെ.ഡിയിൽ ശരത് യാദവിൻ്റെ പാർട്ടി ലയിച്ചു.
പ്രധാന പദവികളിൽ
മരണം
വാർധക്യ സഹജമായ അസുഖങ്ങൾക്ക് ചികിത്സയിലിരിക്കെ 2023 ജനുവരി 12ന് രാത്രി 10:20ന് അന്തരിച്ചു.
അവലംബം
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ വർഗ്ഗം:ബീഹാറിൽ നിന്നും രാജ്യസഭയിൽ അംഗമായവർ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ വർഗ്ഗം:1947-ൽ ജനിച്ചവർ
ദി ടെയിൽ ഓഫ് ദി സ്റ്റോൺ ഫ്ലവർ
1948 നും 1953 നും ഇടയിൽ എഴുതിയ സെർജി പ്രോകോഫീവിന്റെ എട്ടാമത്തെയും അവസാനത്തെയും ബാലെയാണ് ദി ടെയിൽ ഓഫ് ദി സ്റ്റോൺ ഫ്ലവർ, ഒപ്. 118 (റഷ്യൻ: Сказ о каменном цветке),. പാവൽ ബഷോവിന്റെ റഷ്യൻ യൂറൽ നാടോടി കഥയായ ദി സ്റ്റോൺ ഫ്ലവറിനെ അടിസ്ഥാനമാക്കിയുള്ളതാണ് ഇത്. റഷ്യൻ ബാലെ പാരമ്പര്യത്തിൽ പ്രോകോഫീവ് എഴുതിയ ബാലെ ട്രൈലോജിയിലെ അവസാനത്തേത് കൂടിയാണ്. മരണാനന്തരം 1954-ൽ യൂറി ഫെയർ ആണ് ഇത് ആദ്യമായി പ്രദർശിപ്പിച്ചത്.
പ്രീമിയർ
പ്രീമിയർ 1954 ഫെബ്രുവരി 12 ന് ബോൾഷോയ് തിയേറ്റർ, മോസ്കോ, യൂറി ഫെയർ നടത്തി. നൃത്തസംവിധാനം യൂറി ഗ്രിഗോറോവിച്ച്. നർത്തകരിൽ മറീന കോണ്ട്രാറ്റീവ [റു] (ടൈറ്റിൽ റോളുകളിൽ ഒന്ന്), റൈസ സ്‌ട്രുച്ച്‌കോവ (യെകാറ്റെറിന), ഗലീന ഉലനോവ (യെകറ്റെറിനയുടെ സഹോദരി), അലക്‌സി യെർമോലയേവ് (സെവേരിയൻ), മായ പ്ലിസെറ്റ്‌സ്‌കായ (കോപ്പർ പർവതത്തിലെ ഐസി റുസാൽക്ക), വ്‌ളാഡിമിർ പ്രിഒബ്രജെൻസ്‌കി (ഡാനിലയുടെ സഹോദരൻ), ഗെന്നഡി ലെഡിയാഖ് [റു] (നല്ല ജാമ്യക്കാരിൽ ഒരാൾ), യൂറി ഗ്രിഗോറിയേവ് [റു] (ഡാനില) എന്നിവരും മറ്റും ഉൾപ്പെടുന്നു.
പുറംകണ്ണികൾ
വർഗ്ഗം:റഷ്യൻ നാടോടിക്കഥകൾ വർഗ്ഗം:കാല്പനിക കഥകളെ അടിസ്ഥാനമാക്കിയുള്ള ബാലെകൾ
എസ്ട്രാഡൈയോൾ 17β-ബെൻസോയേറ്റ്
എസ്ട്രാഡിയോൾ 17β-ബെൻസോയേറ്റ് ഇംഗ്ലീഷ്:Estradiol 17β-benzoate (E2-17B) ഒരു ഈസ്ട്രജനും ഈസ്ട്രജൻ ഈസ്റ്ററുമാണ്-പ്രത്യേകിച്ച്, എസ്ട്രാഡിയോളിന്റെ C17β ബെൻസോയേറ്റ് ഈസ്റ്റർ. ഇത് ഒരിക്കലും വിപണനം ചെയ്തിട്ടില്ല. ഇത് അറിയപ്പെടുന്നതും വൈദ്യശാസ്ത്രപരമായി ഉപയോഗിക്കുന്നതുമായ എസ്ട്രാഡിയോൾ ഈസ്റ്റർ എസ്ട്രാഡിയോൾ ബെൻസോയേറ്റിന്റെ (എസ്ട്രാഡിയോൾ 3-ബെൻസോയേറ്റ്; പ്രോജിനോൺ-ബി) C17β പൊസിഷണൽ ഐസോമറാണ്. എസ്ട്രാഡിയോൾ 17β-ബെൻസോയേറ്റ് ആദ്യമായി വിവരിച്ചത് 1930കളിലാണ്.
മൈലാഞ്ചി (ചലച്ചിത്രം)
എം. കൃഷ്ണൻ നായർ സംവിധാനം ചെയ്ത മൊയ്തു പടിയത്തിന്റെ രചനയിൽ 1982-ൽ പുറത്തിറങ്ങിയ ഒരു മലയാളം ചലച്ചിത്രമാണ് മൈലാഞ്ചി. എ ടി ഉമ്മറിന്റേതായിരുന്നു ചിത്രത്തിന്റെ സംഗീതം. മൊയ്തു പടിയത്ത് കഥയും തിരക്കഥയും എഴുതി. മൈലാഞ്ചി ഒരു ചർമ്മൗഷധമായും നിറം നൽകാൻ ഉപയോഗിക്കുന്ന പച്ചിലയായും ഉപയോഗിക്കുന്നു.
പാട്ടുകൾ
എ.ടി.ഉമ്മർ സംഗീതം പകർന്ന ഈ ഗാനത്തിന്റെ വരികൾ എഴുതിയിരിക്കുന്നത് പി.ഭാസ്‌കരനാണ്.
പുറംകണ്ണികൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ വർഗ്ഗം:മൊയ്തു പടിയത്ത് കഥയെഴുതിയ ചലച്ചിത്രങ്ങൾ വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
കണ്ടീരവ ഇൻഡോർ സ്റ്റേഡിയം
ലഘുചിത്രം|300x300ബിന്ദു| സ്റ്റേഡിയത്തിന്റെ ആന്തരിക കാഴ്ച ഇന്ത്യയിലെ ബാംഗ്ലൂരിൽ, കബ്ബൺ പാർക്കിന് സമീപം സെൻട്രൽ അഡ്മിനിസ്ട്രേറ്റീവ് ഏരിയയിലെ നഗരത്തിന്റെ ഹൃദയഭാഗത്ത്സ്ഥിതി ചെയ്യുന്ന ഇൻഡോർ കായിക സ്റ്റേഡിയമാണ്   ശ്രീ കണ്ടീരവ ഇൻഡോർ സ്റ്റേഡിയം,   4,000 ആളുകൾക്ക് ഒരുമിച്ച് കായിക ആസ്വാദനം നടത്താനുള്ള ശേഷിയുണ്ട്. സാംപാംഗി തടാകം നികത്തിയാണ് ഈ സ്റ്റേഡിയം പണിതത്.
സ്റ്റേഡിയത്തിലേക്ക് 8 പ്രവേശന കവാടങ്ങളുണ്ട്, അതിൽ അഞ്ചെണ്ണം പൊതുജനങ്ങൾക്കും ,വിഐപികൾക്കും സ്റ്റേഡിയം ഉദ്യോഗസ്ഥർക്കും, കളിക്കാർക്കും ഓരോന്ന് വീതവും ഉണ്ട്..
വർഗ്ഗം:ഇന്ത്യയിലെ കബഡി വേദികൾ
ജപ്പാന്റെ ചരിത്രം
മൂന്നാം നൂറ്റാണ്ടിനും എട്ടാം നൂറ്റാണ്ടിനുമിടയിൽ കേന്ദ്രീകൃത സാമ്രാജ്യത്തിനു കീഴിൽ ധാരാളം രാജ വംശങ്ങളും നാടു വാഴികളും ഏകീകരിച്ചു.ഈ സമയത്ത് ഇമ്പീരിയൽ രാജവംശം ജപ്പാനിൽ സ്ഥാപിതമാകുന്നത് .794ൽ ഹൈൻ-ക്യോ(ഇന്നത്തെ ക്യോട്ടോ) തലസ്ഥാനമാക്കി ഇമ്പീരിയൽ രാജവംശം ഭരണം നടത്തി.ഹൈൻ കാലഘട്ടം 1185 വരെ തുടർന്നു.ജപ്പാനീസ് സംസ്കാരത്തിന്റെ സുവർണ്ണ കാലഘട്ടമായി ഇത് അറിയപ്പെടുന്നു..ജപ്പാനീസ് മത വിശ്വാസം ആ സമയത്തും അതിനു ശേഷവും ബുദ്ധിസവുമായി ഇടകലർന്നാണ്‌ ജീവിക്കുന്നത്.ബുദ്ധിസം കൊറിയ വഴിയാണ്‌ ജപ്പാനിലെത്തിയത്. ജപ്പാനിലെ മത ആചാരങ്ങളെ ഷിന്റോ എന്നറിയപ്പെടുന്നു.
നൂറ്റാണ്ടുകൾക്ക് ശേഷം സാമ്രാജ്യംത്തിന്റെ ശക്തി ക്ഷയിക്കുകയും ഇമ്പീരിയൽ കോടതി ഇല്ലാതാവുകയും സാമുറായി വീരന്മാരുടെ കീഴിൽ സൈനിക ഭരണം വരികയും ചെയ്തു.മീനമോട്ടോ വംശത്തിന്റെ കീഴിൽ മീനമോട്ടോ നോ യോറിടോമോ, ജെൻപൈ(Genpei) യുദ്ധത്തിൽ (1180-85) വിജയിക്കുകയും ചെയ്തു.അതിനുശേഷം യോറിട്ടോമോ കമകുറ തലസ്ഥാനമാക്കി ഷോഗുൺ നാമത്തിൽ ഭരണം തുടർന്നു .1274ലെയും 1281ലെയും രണ്ട് മംഗോൾ ആക്രമങ്ങളിലും പിടിച്ചു നിന്ന കമകുറ രാജവംശം പിടിച്ചു നിന്നു.എന്നാൽ 1333ലെ എതിരാളികൾ വിജയം നേടി .മുറുമാചി കാലഘട്ടത്തിൽ പ്രാദേശിക ഭൂപ്രഭുക്കന്മാർ ഡൈമ്യോ എന്ന പേരിൽ അധികാരത്തിൽ വന്നു .ഇതോടെ ജപ്പാൻ ആഭ്യന്തര യുദ്ധത്തിലേക്ക് വഴുതി വീണു.
പതിനാറാം നൂറ്റാണ്ടിന്റെ അവസാനത്തിൽ ജപ്പാൻ ഡൈമ്യൂ ഒഡ നൊബൂനഗ(Oda Nobunaga)യുടെയും അദ്ദേഹത്തിന്റെ പിൻഗാമിയായ ടോയോടോമി ഹിദേയോഷിയുടെയും കീഴിൽ ഏകീകരിക്കപ്പെട്ടു.1598ൽ ഹിദേയോഷി അന്തരിച്ചു.അതിനുശേഷം ടോകുഗവ ലേയസുവിനെ ഷോഗൂൺ ചക്രവർത്തിയായി നിയമിച്ചു.ടോകുഗവ രാജവംശം ഈഡോ(ഇന്നത്തെ ടോക്യോ) കേന്ദ്രമായാണ്‌ ഭരിച്ചിരുന്നത്.സമാധാനപൂർണ്ണവും ഐശ്വര്യപ്രദമായ ഈ കാലഘട്ടത്തെ ഈഡൊ കാലഘട്ടമെന്ന് അറിയപ്പെടുന്നു .ടൊകുഗവ രാജവംശം കടുത്ത് നിയമങ്ങൾ നടപ്പിലാക്കി.പുറം രാജ്യവുമായുള്ള എല്ലാ ബന്ധങ്ങളും നിർത്തലാക്കി .അമേരിക്കൻ കടന്നു കയറ്റത്തിനു ശേഷം ഈ രാജവംശം തകരുകയും പട്ടാള ഭരണം നിലവിൽ വരികയും ചെയ്തു.രണ്ടാം ലോകയുദ്ധ കാലത്ത് ജർമ്മനിയോട് നിന്ന സമയത്ത് ഹിറോഷിമയിലും നാഗസാക്കിയിലും അമേരിക്ക ബോംബ് വർഷിച്ചു.
പുറത്തെയ്ക്കുള്ള കണ്ണികൾ
വർഗ്ഗം:രാജ്യങ്ങളുടെ ചരിത്രം
ചക് ഡാങ്കൊ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ചക് ഡാങ്കൊ. ചക് ഡാങ്കൊ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ചക് ഡാങ്കൊ ൽ 0 വീടുകൾ ഉണ്ട്. ആകെ ജനസംഖ്യ 0 ആണ്. ഇതിൽ 0 പുരുഷന്മാരും 0 സ്ത്രീകളും ഉൾപ്പെടുന്നു. ചക് ഡാങ്കൊ ലെ സാക്ഷരതാ നിരക്ക് 0 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ചക് ഡാങ്കൊ ലെ 6 വയസ്സിനു താഴെയുള്ള കുട്ടികളുടെ എണ്ണം 0 ആണ്. ഇത് ചക് ഡാങ്കൊ ലെ ആകെ ജനസംഖ്യയുടെ 0 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 0 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 0 പുരുഷന്മാരും 0 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 0 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 0 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ചക് ഡാങ്കൊ ലെ 0 പേരും പട്ടിക ജാതി വിഭാഗത്തിൽ പെടുന്നു.
ഗ്രമാത്തിക്കോ മലബാറിക്ക ലത്തീനോ
ബിഷപ്പ് ആഞ്ചലോ ഫ്രാൻസിസ് രചിച്ച മലയാളം-ലത്തീൻ, ഹസ്തലിഖിത വ്യാകരണ ഗ്രന്ഥമാണ്  ഗ്രമാത്തിക്കോ മലബാറിക്ക ലത്തീനോ. പോർച്ചുഗീസ് ഭാഷയിലാണിത്, 1933-ൽ പൗളീനോസ് പാതിരി സമ്പാദനം നടത്തി, ഫ്രാൻസിസ് എസ്.ജെ. പകർത്തിയെഴുതിയ കോപ്പി (BOR/IND/25(A+B)) എന്ന നമ്പറായി വത്തിക്കാൻ ലൈബ്രറിയിൽ സൂക്ഷിച്ചിരിക്കുന്നു. കണ്ടുകിട്ടിയ കൈയെഴുത്തു പ്രതികളിൽ ഏറ്റവും വലുതാണിത്. മലയാളം- പോർച്ചുഗീസ് നിഘണ്ടുവും ഇതിലുണ്ട്.
അവലംബം
വർഗ്ഗം:ഹസ്തലിഖിത രേഖകൾ വർഗ്ഗം:മലയാള വ്യാകരണ ഗ്രന്ഥങ്ങൾ
ഗുജറാത്ത് ഫയൽസ്: അനാറ്റമി ഓഫ് എ കവർ അപ്പ്
റാണഅയ്യുബ്എന്ന മാധ്യമ പ്രവർത്തകയുടെ ഒരു പുസ്തകമാണ് ഗുജറാത്ത് ഫയൽസ് - അനാട്ടമി ഓഫ് എ കവറപ്പ് (Gurjarath Files: Anatomy of a cover up)
ഗുലാബി ഗ്യാങ്
ഉത്തർപ്രദേശിലും മധ്യപ്രദേശിലുമായി സ്ഥിതിചെയ്യുന്ന ബുന്ദേൽഖണ്ഡ് പ്രദേശത്ത് സമ്പത്പാൽ ദേവിയുടെ നേതൃത്വത്തിൽ രൂപംകൊണ്ട ഒരു വനിതാസംഘടനയാണ് ഗുലാബി ഗ്യാങ് (Gulabi Gang). ,
അവലംബം
വർഗ്ഗം:വനിതാ സംഘടനകൾ
ദി ലവ് സോംഗ് (റോക്ക്‌വെൽ)
അമേരിക്കൻ ആർട്ടിസ്റ്റ് നോർമൻ റോക്ക്‌വെൽ വരച്ച എണ്ണച്ചായാചിത്രമാണ് ദി ലവ് സോംഗ്. അമേരിക്കയിലെ ഇൻഡ്യാനപൊളിസിൽ സ്ഥിതിചെയ്യുന്ന ഇൻഡ്യാനപൊളിസ് മ്യൂസിയം ഓഫ് ആർട്ടിൽ ഈ ചിത്രം പ്രദർശിപ്പിച്ചിരിക്കുന്നു. 1926 ഡിസംബറിൽ ലേഡീസ് ഹോം ജേണലിലാണ് ഈ ചിത്രം ആദ്യം പ്രസിദ്ധീകരിച്ചത്. രണ്ട് സാമാന്യം പ്രായം ചെന്ന സംഗീതജ്ഞർ പുല്ലാങ്കുഴലിലും ക്ലാരിനെറ്റിലും, ഡ്യുയറ്റ് വായിക്കുന്നതും ഒരു പെൺകുട്ടി കേൾക്കാൻ സ്വൈപ്പുചെയ്യുന്നതിൽ നിന്ന് ഇടവേള എടുക്കുന്നതും ചിത്രീകരിച്ചിരിക്കുന്നു. പെയിന്റിംഗിന്റെ ശീർഷകം സംഗീതജ്ഞർ പ്ലേ ചെയ്യുന്ന ഷീറ്റ് സംഗീതത്തിൽ ദൃശ്യമാകുന്നു.
വിവരണം
റോക്ക്വെല്ലിന്റെ പൊതുവായ തീമുകളിലൊന്നായ ലവ് സോംഗ്, യുവത്വവും പ്രായവും തമ്മിലുള്ള വ്യത്യാസം, വിദഗ്ധയായ യുവതിയിലൂടെയും മുതിർന്ന സംഗീതജ്ഞരിലൂടെയും ചിത്രീകരിച്ചിരിക്കുന്നു. പ്രധാന രംഗം അദ്ദേഹത്തിന്റെ മിക്ക ചിത്രങ്ങളെയും പോലെ രേഖീയവും യാഥാർത്ഥ്യബോധമുള്ളതുമാണെങ്കിലും, റോക്ക്വെൽ തന്റെ കഴിവുകളുടെ വ്യാപ്തി പ്രകടമാക്കുന്നതിന് വിൻഡോയ്ക്ക് പുറത്ത് ഒരു ഇംപ്രഷനിസ്റ്റ് ലാൻഡ്സ്കേപ്പ് ചേർക്കുന്നു. റോക്ക്വെല്ലിന് പുരാതന മാപ്പുകളോട് താൽപര്യമുണ്ടായിരുന്നതിനാൽ അതിൽ ഗണ്യമായ ശേഖരം ഉണ്ടായിരുന്നു. ഗ്രാമീണ അമേരിക്കയിലെ രംഗം നങ്കൂരമിടാൻ അദ്ദേഹം ഉപയോഗിക്കുന്നത് പഴയ മാപ്പിൽ കാണാം. ചുവടെ വലത് കോണിൽ "നോർമൻ റോക്ക്‌വെൽ '26" എന്ന് ഇത് ഒപ്പിട്ട് ചുവപ്പ് നിറത്തിൽ രേഖപ്പെടുത്തിയിട്ടുണ്ട്.
എറ്റെടുക്കൽ
റോക്ക്‌വെല്ലിൽ നിന്ന് ഫ്രീമാൻ ഇ. ഹെർട്ട്‌സലാണ് ലവ് സോംഗ് വാങ്ങിയത്. അദ്ദേഹത്തിന്റെ മരുമകൾ ആൻ ബ്ലാക്ക്മാനും ഭർത്താവ് സിഡ്നി ബ്ലാക്ക്മാനും 1997 ൽ കരോൾ സ്മിത്ത്വിക്ക് വഴി ഐ‌എം‌എയ്ക്ക് നൽകി. ഇത് അമേരിക്കൻ സീൻ ഗാലറിയിൽ പ്രദർശിപ്പിച്ചിരിക്കുന്നു. അതിന്റെ ഏറ്റെടുക്കൽ നമ്പർ 1997.151 ആണ്.
പുറംകണ്ണികൾ
വർഗ്ഗം:നോർമൻ റോക്ക്‌വെൽ വരച്ച ചിത്രങ്ങൾ വർഗ്ഗം:ഇന്ത്യനാപൊളിസ് മ്യൂസിയം ഓഫ് ആർട്ടിന്റെ ശേഖരത്തിലുള്ള പെയിന്റിംഗുകൾ
ബ്രഹ്മശിരസ്സ്‌
ഐതിഹ്യം
ഈ അസ്ത്രം മനുഷ്യരിൽ പ്രയോഗിക്കാൻ പാടുള്ളതല്ല. മനുഷ്യരല്ലാത്ത മറ്റു ശത്രുക്കൾ ബാധിക്കുമ്പോഴാണ് ഇത് ഉപയോഗിക്കേണ്ടത്. ഈ അസ്ത്രം നൽകുമ്പോൾ, ദ്രോണാചാര്യർ അര്ജുനനോട് ഇങ്ങനെ പറഞ്ഞു.
അല്പ്പന്മാരിൽ പ്രയോഗിച്ചാൽ മുപ്പാരിത് മുടിക്കുമേ
നിസ്സാമാന്യം പാരിലൊന്നീയസ്ത്രമെന്നാണ് ചൊല്വതും ശുദ്ധിയോടിത് വച്ചാലും ശ്രദ്ധയോടിത് കേള്ക്കെടോ
എങ്ങാനും മര്ത്യനല്ലാത്ത ശത്രു ബാധിക്കിലന്നുടൻ
അവനെ കൊല്ലുവാനെയ്യും ഈയസ്ത്രം സംഗരത്തിൽ നീ "
പുത്രനായ അശ്വത്ഥാമാവിന്റെ നിര്ബന്ധം സഹിക്കവയ്യാതെ ദ്രോണാചാര്യർ ഇത് അദ്ദേഹത്തിനും ഉപദേശിച്ചു കൊടുത്തിരുന്നു. വളരെയധികം ഉപദേശവും നല്കി. അത്യാവശ്യ സന്ദര്ഭത്തിലല്ലാതെ ഒരിക്കലും ഇത് ഉപയോഗിച്ച്പോകരുതെന്ന് ചട്ടവും കെട്ടി. പുത്രൻ സന്മാര്ഗ്ഗിയല്ലെന്നു ആചാര്യനറിയാമായിരുന്നു.
ബ്രഹ്മശിരസ്സിന്റെ ഉൽപ്പത്തി
വൃത്രാസുരന്റെ ആക്രമണത്തിൽപ്പെട്ട് ദേവന്മാർ വളരെയധികം കഷ്ടപ്പെട്ടു. വൃത്രനെ എതിർക്കുവാൻ മഹാവിഷ്ണുവിന് പോലും സാധിച്ചില്ല. ആ അവസരത്തിൽ ബ്രഹ്‌മാവ്‌ ഇന്ദ്രന് ഒരുപായം പറഞ്ഞുകൊടുത്തു. മഹാഭക്തനായ വൃത്രനെ വധിക്കുവാൻ ശിവഭക്തനായ ദധീചീ മഹർഷിയുടെ അസ്ഥികളാൽ നിർമ്മിക്കപ്പെട്ട വജ്രായുധം കൊണ്ട് മാത്രമേ സാധിക്കുകയുള്ളൂ. അതിനാൽ ദധീചിയോടു സഹായമഭ്യർത്ഥിക്കുക. ഇതനുസരിച്ചു ദേവരാജാവ് ദധീചിയുടെ ആശ്രമത്തിൽ ചെല്ലുകയും അദ്ദേഹത്തിന്റെ ശരീരം ചോദിക്കുകയും ചെയ്തു. പരോപകാരതല്പരനായ ദധീചീ മുനി, ഉടനെ തന്നെ യോഗമവലംബിച്ചു ശരീരം വെടിയുകയും ചെയ്തു. ഇന്ദ്രൻ ആ ശരീരത്തെ കാമധേനുവിന്റെ ക്ഷീരത്താൽ അഭിഷേകം ചെയ്തു പൂജിക്കുകയും, വിശ്വകർമ്മാവിനെക്കൊണ്ട് അസ്ഥി വേർപെടുത്തിച്ചു അതിശക്തമായ ഒരു ആയുധമുണ്ടാക്കിക്കുകയും ചെയ്തു. അതാണ് വജ്രായുധം അഥവാ ഇടിവാള്. ഇത് അതിശക്തമായതും സർവ്വതിനേയും പിളർക്കുവാൻ കെൽപ്പുള്ളതുമായ ഒരു വാളാണ്. അതിനു ശേഷം ബാക്കിവന്ന ഭാഗം കൊണ്ട് വിശ്വകർമ്മാവ് ബ്രഹ്മശിരസ്സ് എന്ന മാരകാസ്ത്രവും നിർമ്മിച്ചു. ഈ അസ്ത്രമാണ് തലമുറകളിലൂടെയും ഗുരുപരമ്പരകളിലൂടെയും കൈമാറ്റം ചെയ്യപ്പെട്ട് അഗ്നിവേശനും തുടർന്ന് ദ്രോണാചാര്യർക്കും പിന്നീട് അർജ്ജുനനും അശ്വത്ഥാമാവിനുമൊക്കെ ലഭിച്ചത്. [ശിവപുരാണം, ശതരുദ്രസംഹിത , പിപ്പലാദാവതാരം , അദ്ധ്യായം 196 ]
അശ്വത്ഥാമാവും ബ്രഹ്മശിരസ്സും
കുരുക്ഷേത്രയുദ്ധത്തിന്റെ അവസാനദിവസം രാത്രിയിൽ അശ്വത്ഥാമാവ് പാണ്ഡവശിബിരത്തിൽ പ്രവേശിച്ചു വലിയൊരു കൂട്ടക്കുരുതി നടത്തി. ഉറങ്ങിക്കിടന്ന സേനാധിപനായ ധൃഷ്ടദ്യുമ്നനുൾപ്പടെ സകലരെയും കൊന്നൊടുക്കി. പാണ്ഡവരുടെ പുത്രന്മാരും കൊല്ലപ്പെട്ടു .ഇതറിഞ്ഞ ദ്രൗപദി ദുഃഖംകൊണ്ടു മോഹാലസ്യപ്പെട്ടു .അശ്വത്ഥാമാവിന്റെ ശിരസ്സിൽ ജന്മസിദ്ധമായ ഒരു ചൂഡാമണിയുണ്ട്. അത് കുത്തിത്തുരന്നു കൊണ്ടുവന്നില്ലെങ്കിൽ, താൻ പ്രായോപവേശം ചെയ്യുമെന്നു ദ്രൗപദി പറഞ്ഞു. ദ്രൗപദിയെ ആശ്വസിപ്പിക്കാനും അശ്വത്ഥാമാവിനെ ശിക്ഷിക്കാനുമായും ഭീമസേനൻ നകുലനെ തേരാളിയാക്കി അശ്വത്ഥാമാവിനെ തേടി പുറപ്പെട്ടു.
ആ പോക്ക് അപകടം നിറഞ്ഞതാണെന്ന് മനസ്സിലാക്കിയ കൃഷ്ണൻ, അര്ജുനനെയും കൂട്ടി ഭീമന് പിന്നാലെ പുറപ്പെട്ടു. അശ്വത്ഥാമാവ് ഭീമനെ കൊല്ലുമെന്ന് കൃഷ്ണന് ഉറപ്പായിരുന്നു .അതിനു കാരണവുമുണ്ട്.
അശ്വത്ഥാമാവും കൃഷ്ണനും
ഈ ബ്രഹ്മാണ്ഡത്തിൽ ഏറ്റവും മികച്ച ആയുധമേതെന്ന് ഒരിക്കൽ അശ്വത്ഥാമാവ് പിതാവായ ദ്രോണരോട് ചോദിക്കുകയുണ്ടായി.അപ്പോൾ അത് വിഷ്ണുവിന്റെ ചക്രായുധമാണെന്നും ലോകത്തിൽ മറ്റൊന്നും അതിനു എതിരല്ലെന്നും ദ്രോണാചാര്യർ പറഞ്ഞു .പ്രസ്തുത ചക്രം ഇപ്പോൾ വിഷ്ണുവിന്റെ അവതാരമായ ശ്രീകൃഷ്ണന്റെ പക്കലുണ്ടെന്നും ദ്രോണാചാര്യർ പുത്രനോട് വ്യക്തമാക്കുകയുണ്ടായി. അന്നുമുതൽ ശ്രീകൃഷ്ണന്റെ ചക്രായുധം ഏതു വിധേനയും സ്വന്തമാക്കണമെന്ന് അശ്വത്ഥാമാവ് ഉറച്ചു. അങ്ങനെ ഒരു നാൾ അശ്വത്ഥാമാവ് ശ്രീകൃഷ്ണനെ തേടി ദ്വാരകയിലെത്തി. എന്നിട്ട് അദ്ദേഹത്തോട് ചക്രായുധം തനിക്കു നല്കണമെന്നും പകരം തന്റെ പക്കലുള്ള മഹാമാരകമായ ബ്രഹ്മശിരസ്സ്‌ അദ്ദേഹത്തിനു നല്കാമെന്നും അറിയിച്ചു. അശ്വത്ഥാമാവിന്റെ ചാപല്യം മനസ്സിലാക്കിയ കൃഷ്ണൻ, കഴിയുമെങ്കിൽ എടുത്തു കൊള്ളൂ എന്ന് പറഞ്ഞു ചക്രായുധം കാട്ടിക്കൊടുത്തു. അശ്വത്ഥാമാവ് ചക്രായുധം എടുത്തുനോക്കി. എന്നാൽ തെല്ലിട പോലും ചക്രായുധം അനങ്ങിയില്ല. മുഴുവൻ ശക്തിയുമുപയോഗിച്ചു അശ്വത്ഥാമാവ് ശ്രമിച്ചിട്ടും ചക്രായുധം അനങ്ങിയില്ല. മാത്രമല്ല ചക്രായുധത്തിന്റെ ജ്വാലകളേറ്റ് അശ്വത്ഥാമാവ് പരവശനായിത്തീരുകയും ചെയ്തു. ഒടുവിൽ തോൽവി സമ്മതിച്ചു അശ്വത്ഥാമാവ് പിൻ​വാങ്ങി. ചക്രായുധം കൃഷ്ണന് മാത്രം ചേർന്നതാണെന്നും, തനിക്കോ ബ്രഹ്മാവിന് പോലുമോ ഇതുപയോഗിക്കാൻ യോഗ്യതയില്ലെന്നും താൻ പോവുകയാണെന്നും പറഞ്ഞു അശ്വത്ഥാമാവ് തിരികെ പോന്നു. അന്ന് മുതൽ അശ്വത്ഥാമാവിനെ കൃഷ്ണൻ പ്രത്യേകം നിരീക്ഷിച്ചുകൊണ്ടിരുന്നു. ഇത്തരത്തിൽ ബ്രഹ്മശിരസ്സ് അറിയാവുന്ന അശ്വത്ഥാമാവ് തീര്ച്ചയായും ഭീമനെതിരെ അതുപയോഗിക്കും.അത് കൃഷ്ണനറിയാം.
മുനിമാർ ഇടപെടുന്നു
രണ്ടു മഹാസ്ത്രങ്ങൾ കൂടിമുട്ടാൻ തയ്യാറെടുക്കുമ്പോൾ വസിഷ്ഠൻ, വിശ്വാമിത്രൻ, വ്യാസൻ തുടങ്ങിയ മുനിമാര് രണ്ടുഅസ്ത്രങ്ങൾക്കും മധ്യേ വന്നുനിന്നു. തേജോഗോളങ്ങളായി നില്ക്കുന്ന ആ ഋഷിമാർ, അസ്ത്രങ്ങളെ തല്ക്കാലം അമര്ത്തുകയും, അശ്വത്ഥാമാവിനോടും അർജ്ജുനനോടും അവരവരുടെ അസ്ത്രങ്ങളെ പിൻവലിക്കാൻ ആവശ്യപ്പെടുകയും ചെയ്തു. അതിനു കാരണമുണ്ട്. ഇവർക്ക് മുൻപുള്ള ആരും ഈ മഹാസ്ത്രം മനുഷ്യരിൽ പ്രയോഗിച്ചിട്ടില്ല. അസ്ത്രം അസ്ത്രംകൊണ്ട് അടങ്ങിയാലും ബ്രഹ്മശിരസ്സു വീണ ദേശത്തു 12 കൊല്ലക്കാലം മഴപെയ്യുകയില്ല. കൂടാതെ ഭൂമിയിലെ ജീവികളെല്ലാം ദുർഭിക്ഷം ബാധിച്ചു ചത്തൊടുങ്ങും. മന്ത്രങ്ങളൊന്നും ഫലിക്കുകയില്ല. അതിനാൽ യജ്ഞങ്ങൾ മുടങ്ങും. അതോടെ ഹവിര്ഭാഗം ഭുജിക്കുന്ന ദേവന്മാർ പട്ടിണിയാകും. ഇത്തരത്തിൽ ലോകം നശിക്കും.
അപ്പോൾ അർജ്ജുനൻ ഇങ്ങനെ പറഞ്ഞു. അസ്ത്രം ഞാൻ പിൻവലിക്കാം. എന്നാൽ അശ്വത്ഥാമാവിന്റെ അസ്ത്രം ഞങ്ങളെ വധിക്കാതെ നിങ്ങൾ കാക്കുക.
നിയതവ്രതനും, മഹാനുമായ അസ്ത്രജ്ഞനു മാത്രമേ ബ്രഹ്മശിരസ്സ്‌ പിൻവലിക്കാൻ സാധിക്കുകയുള്ളൂ. മറ്റുള്ളവർ അതിനു ശ്രമിച്ചാൽ, അത് പ്രയോക്താവിന്റെ തന്നെ മരണത്തിനു കാരണമാകും. അർജ്ജുനനത് സാധിച്ചു.
എന്നാൽ അസ്ത്രം തിരിച്ചെടുക്കാനാകാതെ അശ്വത്ഥാമാവ് കുഴങ്ങി. തനിക്കു അസ്ത്രം വഴങ്ങുന്നില്ലെന്നും, അതിനാൽ അതിനെ മറ്റാരുടെയെങ്കിലും നേരെ തിരിച്ചുവിട്ടു പാണ്ഡവരെ ഒഴിവാക്കാമെന്നും അശ്വത്ഥാമാവ് ഋഷിമാരോട് പറഞ്ഞു. ഋഷിമാരതു സമ്മതിച്ചു.
കൃഷ്ണശാപം
ഈ തഞ്ചത്തിൽ അശ്വത്ഥാമാവ് അസ്ത്രത്തെ പാണ്ഡവരിൽ അര്ജ്ജുനന്റെ പുത്രനായ അഭിമന്യുവിന്റെ ഭാര്യയായ ഉത്തരയുടെ ഗർഭത്തിലേക്കു തിരിച്ചു വിട്ടു. പാണ്ഡവരുടെ ഇനിയുള്ള ഏക രാജ്യാവകാശി ഉത്തരയുടെ ഗർഭത്തിൽ വളരുന്ന പരീക്ഷിത്താണ്. അത്തരത്തിൽ പരീക്ഷിത്ത്‌ മരിച്ചാൽ പാണ്ഡവരുടെ വംശം നശിച്ചു അവര്ക്ക് ഉന്മൂലനാശം വരുമെന്ന് കരുതിയാണ് അശ്വത്ഥാമാവ് അങ്ങനെ ചെയ്തത്.
തുടർന്ന് ഭീമൻ അടുത്തെത്തി. അപ്പോൾ വ്യാസൻ ഇടപെട്ടു അശ്വത്ഥാമാവിനോട് അയാളുടെ ശിരസ്സിലുള്ള ചൂഡാമണി പാണ്ഡവർക്കു നല്കുവാനും, അങ്ങനെ പാണ്ഡവരിൽ നിന്നും രക്ഷപ്പെടുവാനും ഉപദേശിച്ചു. അശ്വത്ഥാമാവ് ഇപ്രകാരം പറഞ്ഞു. " പാണ്ഡവർ നേടിയിട്ടുള്ള രത്നങ്ങളിൽ ഏറ്റവും വിശിഷ്ടമാണ് എന്റെയീ മണി. ഇതണിഞ്ഞാൽ ദേവന്മാരെയോ അസുരന്മാരെയോ അസ്ത്രങ്ങളെയോ രോഗങ്ങളെയോ ഭയപ്പെടേണ്ട കാര്യമില്ല. വിശിഷ്ടമായ ഈ മണി ഞാൻ ഉപേക്ഷിക്കുകയില്ല. മറ്റെന്തു വേണമെങ്കിലും ചോദിച്ചോളൂ."
എന്നാൽ ഒടുവിൽ മണി പാണ്ഡവര്ക്ക് നല്കുവാനും ജീവൻ രക്ഷിക്കുവാനും അശ്വത്ഥാമാവ് തീരുമാനിച്ചു. ഹൃദയവേദനയോടെ അശ്വത്ഥാമാവ് തന്റെ ശിരസ്സിലുള്ള ചൂഡാമണി കുത്തിത്തുരന്നെടുത്തു ഭീമന് നല്കി.
അശ്വത്ഥാമാവിന്റെ പ്രവൃത്തി കൃഷ്ണനെ വല്ലാതെ കോപിപ്പിച്ചിരുന്നു. അദ്ദേഹം അശ്വത്ഥാമാവിനെ ഇങ്ങനെ ശപിച്ചു.
ഇതുകേട്ട് അശ്വത്ഥാമാവ് ദുഖിതനായി വ്യാസനോടൊപ്പം വനത്തിലേക്ക് പോയി.
അവലംബം
വർഗ്ഗം : മഹാഭാരതത്തിലെ വിശിഷ്ടായുധങ്ങൾ
കീത്ത് എല്ലിസൺ
അമേരിക്കയിലെ ഒരു അഭിഭാഷകനും രാഷ്ട്രീയപ്രവർത്തകനുമാണ് കീത്ത് മൗറിസ് എല്ലിസൺ (ജനനം ഓഗസ്റ്റ് 4, 1963). മിനസോട്ടയിലെ അറ്റോർണി ജനറലായി ഇപ്പോൾ സേവനമനുഷ്ഠിക്കുന്നു. 2007 മുതൽ 2019 വരെ യു.എസ്. സഭയിലെ അംഗമായിരുന്നു അദ്ദേഹം.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1963-ൽ ജനിച്ചവർ
അർജുനൻ സാക്ഷി
പൃഥ്വിരാജ് നായകനായി രഞ്ജിത്ത് ശങ്കറിന്റെ സംവിധാനത്തിൽ 2011 ജനുവരി 28-നു് പുറത്തിറങ്ങിയ മലയാളചലച്ചിത്രമാണ് അർജുനൻ സാക്ഷി. പാസഞ്ചറിനു ശേഷം രഞ്ജിത്ത് ശങ്കറിന്റെ രണ്ടാമതു ചിത്രമാണ് ഇത്. ആൻ അഗസ്റ്റിനാണ് ഈ ചിത്രത്തിലെ നായികാകഥാപാത്രത്തെ അവതരിപ്പിക്കുന്നത്. മലയാള സിനിമയിൽ ആദ്യമായി സൂപ്പർ സ്കോർപ്പിയോ ക്രെയിൻ ഉപയോഗിച്ചു ചിത്രീകരിക്കുന്ന ചിത്രവുമാണിത്.
അവലംബം
വർഗ്ഗം:2011-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രഞ്ജിത്ത് ശങ്കർ സംവിധാനം ചെയ്ത ചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
യൂറോപ്യൻ റോബിൻ
യൂറോപ്യൻ റോബിൻ (Erithacus rubecula) ബ്രിട്ടീഷ് ദ്വീപുകളിൽ റോബിൻ അല്ലെങ്കിൽ റോബിൻ റെഡ്ബ്രീസ്റ്റ് എന്ന പേരിൽ അറിയപ്പെടുന്നു. ചേക്കയിരിക്കുന്ന പക്ഷികളായ (പാസെറൈൻ) ഇവ ചെറിയ  ഷദ്പദഭോജികളാണ്. പ്രത്യേകിച്ച് ത്രഷ് കുടുംബത്തിന്റെ (ടർഡിഡേ) അംഗമായി ഇവയെ വർഗ്ഗീകരിച്ചിരിക്കുന്നു. എന്നാൽ ഇപ്പോൾ ഒരു പഴയ വേൾഡ് ഫ്ളൈകാച്ചർ ആയി ഇതിനെ കണക്കാക്കപ്പെടുന്നു. 12.5-14.0 സെന്റീമീറ്റർ (5.0-5.5 ഇഞ്ച്) നീളമുള്ള ഇവയുടെ ആൺ-പെൺ പക്ഷികൾക്ക് ഒരേ നിറമാണ്. മാറിടത്തിന് ഓറഞ്ച് നിറവും, മുഖത്തിന് ചാരനിറവും, മുകൾഭാഗത്തിന് ബ്രൗൺ നിറവും, ഇടുപ്പ് ഭാഗത്തിന് വെളുത്ത നിറവും കാണപ്പെടുന്നു. യൂറോപ്പിന് കുറുകെയും, കിഴക്ക് മുതൽ പടിഞ്ഞാറൻ സൈബീരിയയിലും, തെക്ക് മുതൽ വടക്കേ ആഫ്രിക്ക വരെയുമാണ് ഇവ കാണപ്പെടുന്നത്.
റോബിൻ എന്ന വാക്ക് ചുവന്ന അല്ലെങ്കിൽ ഓറഞ്ച് നിറത്തിൽ മാറിടമുള്ള മറ്റ് കുടുംബങ്ങളിൽപ്പെട്ട പക്ഷികൾക്കും ഉപയോഗിച്ച് കാണുന്നുണ്ട്. ഇവയിൽ അമേരിക്കൻ റോബിൻ (Turdus migratorius) ഒരു ത്രഷ് കുടുംബാംഗമാണെങ്കിലും പെട്രോസിഡേ കുടുംബത്തിലെ ഓസ്ട്രേലിയൻ റോബിൻസുമായുള്ള ബന്ധം വ്യക്തമല്ല.
ടാക്സോണമിയും സിസ്റ്റമാറ്റിക്സും
യൂറോപ്യൻ റോബിൻ 1758 -ൽ കാൾ ലിനേയസ് തന്റെ സിസ്റ്റമ നാച്ചുറയുടെ പത്താമത് എഡിഷനിൽ മോട്ടാസില്ല റുബെകുല എന്ന ദ്വിനാമത്തിൽ അറിയപ്പെട്ടു. അതിന്റെ നിർദ്ദിഷ്ട വിശേഷണമായ റുബെകുല ലാറ്റിൻ റൂബർ 'റെഡ്' -ൽ നിന്നും ഉരുത്തിരിഞ്ഞതാണ്. 1800-ൽ ഫ്രഞ്ച് പ്രകൃതിശാസ്ത്രജ്ഞനായ ജോർജസ് കുവിയർ എറിഥാക്കസ് എന്ന ജീനസിനെ പരിചയപ്പെടുത്തുകയും പക്ഷിക്ക് അതിന്റെ ഇന്നത്തെ ദ്വിനാമം ഇ. റുബെകുല നൽകുകയും ചെയ്തു. ജീനസ് നാമം എറിഥാക്കസ്  പുരാതന ഗ്രീക്കിൽ നിന്ന് ആണ് ലഭിച്ചത്. ഇത് അറിയപ്പെടാത്ത ഒരു പക്ഷിയെ സൂചിപ്പിക്കുന്നുവെങ്കിലും ഇപ്പോൾ സാധാരണയായി റോബിൻ എന്ന് ഇവ അറിയപ്പെടുന്നു. ഈ ജീനസിൽ മുമ്പ് തന്നെ ജാപ്പനീസ് റോബിൻ, റുക്യൂ റോബിൻ എന്നിവയെ ഉൾക്കൊള്ളിച്ചിരുന്നു. ഈ കിഴക്കൻ ഏഷ്യൻ ഇനങ്ങളെ മോളിക്യുലർ ഫൈലോജെനിറ്റിക് പഠനങ്ങളിൽ കാണിച്ചത് യൂറോപ്യൻ റോബിന്റേതിനേക്കാൾ മറ്റ് ഏഷ്യൻ ഇനങ്ങളുടെ  വിഭാഗത്തിന് കൂടുതൽ സമാനത കാണപ്പെടുന്നു. ജനീറ പുനഃസംഘടിപ്പിച്ചപ്പോൾ, ജാപ്പനീസ്, റുക്യൂ റോബിൻസ് എന്നിവ പുനരുദ്ധരിച്ച് ലാർവിവോറ ജനുസ്സിലേക്ക് മാറ്റി. യൂറോപ്യൻ റോബിൻ എറിഥാകസിന്റെ ഏക അംഗമാകുകയും ചെയ്തു. ഫൈലോജെനിറ്റിക് അനാലിസിസ് എറിഥാകസിനെ ഉപകുടുംബമായ എറിഥാസിനേയിലാണ് സ്ഥാനം നൽകിയിട്ടുള്ളത്. ആഫ്രിക്കൻ സ്പീഷീസ് മാത്രമുള്ളതുകൊണ്ട് മറ്റ് ജീനസുകളിൽ ഇവയ്ക്ക് കൃത്യമായ സ്ഥാനം ലഭിച്ചിട്ടില്ല.
പ്രധാനമായും കീടഭോജിനി പക്ഷികളുടെ ഒരു വിഭാഗമാണ് റോബിൻ. ഈ ഗ്രൂപ്പുകൾ എങ്ങനെ വർഗ്ഗീയമായി മനസ്സിലാക്കപ്പെട്ടു എന്നതിനെ ആശ്രയിച്ച് വിവിധതരം ത്രഷസുകൾ അല്ലെങ്കിൽ "ഫ്ളൈ കാച്ചറുകൾ" ആയി നൽകിയിട്ടുണ്ട്. ഒടുവിൽ ഫ്ളൈ കാച്ചർ-ത്രഷ് അസംബ്ലേജ് വീണ്ടും വിശകലനം ചെയ്യുകയും എറിഥാകസ് ഒരു കൂട്ടം ത്രഷ് പോലെയുള്ള യഥാർത്ഥ ഫ്ളൈ കാച്ചറുകൾക്ക് നൽകിയിരുന്നു. സക്സികോലിനി ഗോത്രവും അതിൽ ഉൾപ്പെടുന്നു. അതിൽ സാധാരണ രാപ്പാടി പഴയ വേൾഡ് ചാറ്റുകൾ എന്നിവയും ഉൾപ്പെടുന്നു.
ഉപവർഗ്ഗം
വലിയ ഭൂഖണ്ഡത്തിലുള്ള യുറേഷ്യൻ പരിധിയിൽ റോബിനുകൾ വ്യത്യാസപ്പെട്ടിരിക്കുന്നു. എന്നാൽ ഉപവർഗ്ഗങ്ങളായി പരിഗണിക്കപ്പെടേണ്ട പ്രത്യേക ജനസംഖ്യ ഇവ ഉണ്ടാക്കുന്നില്ല. ദ്വീപുകളിലെയും മലനിരകളിലെയും സ്വദേശികളുടെ രൂപീകരണത്തിൽ റോബിൻ ഉപവർഗ്ഗങ്ങളെ പ്രധാനമായും വേർതിരിച്ചെടുക്കുന്നു. ബ്രിട്ടീഷ് ദ്വീപുകളിലും പടിഞ്ഞാറൻ യൂറോപ്പിന്റെ ഭാഗങ്ങളിലും കണ്ടെത്തിയ റോബിൻ, സമീപപ്രദേശങ്ങളിൽ അലഞ്ഞുതിരിയുന്ന എറിഥാകസ് റുബേകുല മെലോഫിലസ് ആയിരുന്നു. ''ഇ. ആർ. വിഥേർബി'' വടക്കുപടിഞ്ഞാറൻ ആഫ്രിക്ക, കോർസിക്ക, സാർഡിനിയ തുടങ്ങിയ പ്രദേശങ്ങളിൽ കാണപ്പെടുന്ന മെലോഫിലസുമായി സാദൃശ്യം പുലർത്തുന്നുണ്ടെങ്കിലും ഇവയുടെ ചിറകിന്റെ നീളം വളരെ കുറവാണ്. വടക്കുകിഴക്കൻ പക്ഷികൾ വലിയതും ലളിതവുമായ ഇവ നിറം കൊണ്ട് കഴുകിയ  ഇ.ആർ തതരികസ് ആണ്. അതിന്റെ കണ്ണിയിലുള്ള ഇവ ക്രിമിയൻ പെനിൻസുലയിലെ ഇ.ആർ.വാലെൻസ്, കൗകാസസിൽ നിന്നുള്ള ഇ.ആർ.കൗകാസികസ്, എൻ ട്രാൻസ്കൗകേഷിയ, ''ഇ. ആർ. ഹിർകാനസ്'' എന്നിവ ഇറാനിലെ തെക്കുകിഴക്കൻ രാജ്യങ്ങൾ പൊതുവെ ഇവയെ വളരെ വ്യത്യസ്തമായി അംഗീകരിക്കപ്പെട്ടിരിക്കുന്നു. മദെയ്റയിലും അസോറെസിലും പ്രാദേശിക ഇനങ്ങളെ ഇ. മൈക്രോറിൻകോസ്, മോർഫോളജിയിൽ നിന്ന് വ്യത്യസ്തമല്ലെങ്കിലും അതിന്റെ ഒറ്റപ്പെടൽ ഉപജാതികൾ സാധുവാണെന്ന് സൂചിപ്പിക്കുന്നു.
കാനറി ദ്വീപുകളിലെ റോബിൻ
ഗ്രാൻ കനാറിയ (ഇ. r.മരിയോണ), ടെനെറിഫ് (ഇ. എസ്. സൂപർബസ്) എന്നിങ്ങനെയുള്ള വ്യത്യസ്ത പക്ഷികളാണ് ഇവ. ഇവ രണ്ട് സ്പീഷീസ് അല്ലെങ്കിൽ രണ്ട് വ്യത്യസ്ത ഉപജാതികളാണ്. കണ്ണിനു ചുറ്റും ഒരു വെളുത്ത വളയം, കടുത്ത നിറമുള്ള ബ്രെസ്റ്റ്, ഓറഞ്ച് ചുവപ്പ് കലർന്ന ബ്രൌൺ നിറത്തിനെ ചാരനിറം കൊണ്ട് വേർതിരിക്കുന്നു. അതിന്റെ വയറിനുചുറ്റും പൂർണ്ണമായും വെളുത്ത നിറമാണ്.
പുറം കണ്ണികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:യൂറോപ്പിലെ പക്ഷികൾ
പ്രധാൻ മന്ത്രി രാഷ്ട്രീയ ബാൽ പുരസ്കാർ
ഇന്ത്യയിലെ കുട്ടികൾക്കുള്ള ഒരു ദേശീയ സിവിലിയൻ ബഹുമതിയാണ് പ്രധാൻ മന്ത്രി രാഷ്ട്രീയ ബാൽ പുരസ്‌കാർ.
അവാർഡിന് നവീനാശയങ്ങൾ, വിദ്യാഭ്യാസപരമായ നേട്ടങ്ങൾ, സാമൂഹ്യസേവനം, കല-സംസ്‌കാരം, ധീരത, അല്ലെങ്കിൽ സ്‌പോർട്‌സ് എന്നീ മേഖലകളിൽ അറിയപ്പെടുന്ന 18 വയസ്സിന് താഴെയുള്ള ഇന്ത്യൻ പൗരന്മാർക്ക് നൽകുന്ന ബാലശക്തി പുരസ്‌കാരം, കുട്ടികളുടെ വികസനം, ശിശു സംരക്ഷണം അല്ലെങ്കിൽ ശിശുക്ഷേമം എന്നിവയിൽ മികച്ച സംഭാവനകൾ നൽകിയിട്ടുള്ള വ്യക്തികൾക്കോ സംഘടനകൾക്കോ ഉള്ള ബാല കല്യാൺ പുരസ്‌കാരം എന്നിങ്ങനെ രണ്ട് വിഭാഗങ്ങളുണ്ട്.
മുമ്പ് നാഷണൽ ചൈൾഡ് വെൽഫെയർ അവാർഡ് എന്ന പേരിൽ അറിയപ്പെട്ടിരുന്ന ബാല കല്യാൺ പുരസ്‌കാരം 1979-ൽ വനിതാ ശിശു വികസന മന്ത്രാലയം ഏർപ്പെടുത്തിയതാണ്, മുമ്പ് നാഷണൽ ചൈൾഡ് അവാർഡായി അറിയപ്പെട്ടിരുന്ന ബാലശക്തി പുരസ്‌കാരം 1996-ൽ എൻജിഒ ആയ ഇന്ത്യൻ കൗൺസിൽ ഫോർ ചൈൽഡ് വെൽഫെയർ ഏർപ്പെടുത്തിയതായിരുന്നു. 2018-ൽ, രണ്ട് അവാർഡുകളും പുനർനാമകരണം ചെയ്യുകയും വനിതാ ശിശു വികസന മന്ത്രാലയം നിയന്ത്രിക്കുന്ന പ്രധാനമന്ത്രി രാഷ്ട്രീയ ബാല പുരസ്‌കാരമായി സംയോജിപ്പിക്കുകയും ചെയ്തു.
ജനുവരി 26 ന് റിപ്പബ്ലിക് ദിനത്തിന് മുമ്പുള്ള ആഴ്‌ചയിൽ, ന്യൂഡൽഹിയിലെ രാഷ്ട്രപതി ഭവനിലെ ദർബാർ ഹാളിൽ വെച്ച് ഇന്ത്യൻ രാഷ്ട്രപതി ഇത് സമ്മാനിക്കുന്നു. മുമ്പ് ഈ അവാർഡുകൾ ശിശുദിനത്തിലാണ് നൽകിയിരുന്നത്. ഇന്ത്യൻ പ്രധാനമന്ത്രി അവാർഡ് ജേതാക്കളുമായി അദ്ദേഹത്തിന്റെ വസതിയായ 7, ലോക് കല്യാൺ മാർഗിൽ കൂടിക്കാഴ്ച നടത്തുന്നു. 2021-ൽ, COVID-19 പാൻഡെമിക് കാരണം, അവാർഡ് ദാന ചടങ്ങ് ഓൺലൈനായി ആയിരുന്നു സംഘടിപ്പിച്ചത്, പ്രധാനമന്ത്രി അവാർഡ് ജേതാക്കളുമായി ഒരു വീഡിയോ കോൺഫറൻസിൽ കൂടിക്കാഴ്ച നടത്തി.
അവാർഡ്
മെഡലും ക്യാഷ് അവാർഡും പ്രശസ്തി പത്രവും അടങ്ങുന്നതാണ് അവാർഡ്. ബാലശക്തി പുരസ്‌കാരം നേടിയ കുട്ടികൾക്ക് ബുക്ക് വൗച്ചറുകൾ ലഭിക്കുകയും റിപ്പബ്ലിക് ദിന പരേഡിൽ പങ്കെടുക്കുന്നതിന് ക്ഷണം ലഭിക്കുകയും ചെയ്യുന്നു.
ബാല കല്യാൺ പുരസ്‌കാരം
ബാല കല്യാൺ പുരസ്‌കാരത്തിന് വ്യക്തികൾക്കും സ്ഥാപനങ്ങൾക്കും എന്ന തരത്തിൽ രണ്ട് വിഭാഗങ്ങളുണ്ട്. ഓരോ വിഭാഗത്തിലും മൂന്ന് അവാർഡുകളാണ് നൽകുന്നത്.
വ്യക്തിഗത വിഭാഗത്തിൽ, നാമനിർദ്ദേശം ചെയ്യപ്പെട്ട വർഷം ഓഗസ്റ്റ് 31-ന് 18 വയസോ അതിൽ കൂടുതലോ പ്രായമുള്ള ഇന്ത്യൻ പൗരന്മാർക്ക് നാമനിർദ്ദേശം ചെയ്യപ്പെടാൻ അർഹതയുണ്ട്. "ശിശുക്ഷേമത്തിന്റെ ഏത് മേഖലയിലും" പ്രവർത്തിക്കുന്ന സ്ഥാപനങ്ങളെ സ്ഥാപനങ്ങളുടെ വിഭാഗത്തിലേക്ക് നാമനിർദ്ദേശം ചെയ്യാവുന്നതാണ്. വ്യക്തികളുടെയും സ്ഥാപനങ്ങളുടെയും കാര്യത്തിൽ, നോമിനി അവർ നാമനിർദ്ദേശം ചെയ്യപ്പെടുന്ന മേഖലയിൽ വർഷങ്ങളോളം സജീവമായിരുന്നിരിക്കണം.
ബാലശക്തി പുരസ്‌കാരം
നാമനിർദ്ദേശം ചെയ്യപ്പെട്ട വർഷം ഓഗസ്റ്റ് 31-ന് ഇന്ത്യൻ പൗരന്മാരും 5 നും 18 നും ഇടയിൽ പ്രായമുള്ളവരുമായ കുട്ടികൾ ബാലശക്തി പുരസ്‌കാരത്തിന് അർഹരാണ്. ഏതൊരു ഇന്ത്യൻ പൗരനും ഒരു കുട്ടിയെ അവാർഡിനായി നാമനിർദ്ദേശം ചെയ്യാം. അടുത്ത വർഷം ജനുവരിയിൽ നൽകുന്ന അവാർഡുകൾക്കായി നോമിനേഷനുകൾക്കുള്ള കട്ട് ഓഫ് തീയതി ഓരോ വർഷവും ഓഗസ്റ്റ് 31 ആണ്,.
സെലക്ഷൻ കമ്മിറ്റി
വനിതാ ശിശു വികസന മന്ത്രാലയത്തിന്റെയും മറ്റ് നിരവധി വകുപ്പുകളുടെയും പ്രതിനിധികളും ബന്ധപ്പെട്ട മേഖലകളിലെ വിഷയ വിദഗ്ധരും ഉൾപ്പെടുന്ന സമിതിയാണ് അവാർഡ് ജേതാക്കളെ തിരഞ്ഞെടുക്കുന്നത്.
സോളി മഡോണ
1500 നും 1504 നും ഇടയിൽ ഇറ്റാലിയൻ നവോത്ഥാന കലാകാരൻ റാഫേൽ ചിത്രീകരിച്ച ഒരു എണ്ണഛായാചിത്രമാണ് സോളി മഡോണ. ആദ്യകാല രചനയായ ഈ ചിത്രത്തിൽ, റഫേലിന്റെ അധ്യാപകനായ പെറുഗിനോയുടെ സ്വാധീനം വ്യക്തമായി കാണിക്കുന്നു. ഈ ചിത്രത്തിലെ രണ്ട് സവിശേഷതകൾ പിൽക്കാലത്തെ മഡോണ ചിത്രങ്ങളിൽ റാഫേൽ ആവർത്തിക്കുന്നു. നോർട്ടൺ സൈമൺ മ്യൂസിയത്തിലെ മഡോണ ആൻഡ് ദ ചൈൽഡ് വിത്ത് ദ ബുക്ക്, കോനെസ്റ്റബൈൽ മഡോണ, മഡോണ കൊളോണ, മഡോണ ഡെൽ കാർഡെല്ലിനോ എന്നിവയിലെന്നപോലെ കന്യകാമറിയം ഈ ചിത്രത്തിലും ഒരു പുസ്തകം വായിക്കുന്നു. അവസാനത്തെ ചിത്രത്തിലെന്നപോലെ, ഒരു ചെറിയ പക്ഷി, ഗോൾഡ് ഫിഞ്ച്, ഈ ചിത്രത്തിലും കാണാം.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:റാഫേൽ മഡോണാസ്
നാദിയ ബദാവി
ഒരു മെഡിക്കൽ ഗവേഷകയും നവജാത എൻസെഫലോപ്പതിയിലും സെറിബ്രൽ പാൾസിയിലും വിദഗ്ധയുമാണ് നാദിയ ബദാവി. അവർ സിഡ്‌നി സർവകലാശാലയിലെ സെറിബ്രൽ പാൾസിയുടെ ചെയർ ആണ്.
ജീവിതം
ബദാവി ഈജിപ്തിൽ വളർന്നു. അവിടെ പീഡിയാട്രിക്സിലും നിയോനറ്റോളജിയിലും പരിശീലനം നേടി. പിന്നീട് അവർ അയർലണ്ടിലെ ഡബ്ലിനിലേക്ക് താമസം മാറി. പെർത്തിലെ ടെലിത്തോൺ ഇൻസ്റ്റിറ്റ്യൂട്ട് ഫോർ ചൈൽഡ് ഹെൽത്ത് റിസർച്ചിൽ ഫിയോണ സ്റ്റാൻലിക്കൊപ്പം ജോലി ചെയ്യാൻ 1992-ൽ ഓസ്‌ട്രേലിയയിൽ എത്തി. യൂണിവേഴ്‌സിറ്റി ഓഫ് വെസ്റ്റേൺ ഓസ്‌ട്രേലിയയിൽ ചേർന്ന്, സ്റ്റാൻലിയുടെ സൂപ്പർവൈസറുമായി ചേർന്ന്, ബദാവി തന്റെ പിഎച്ച്.ഡിക്ക് വേണ്ടി ഒരു ഗവേഷണ പ്രോജക്റ്റിൽ ജോലി ചെയ്തു. 1998-ൽ അത് പൂർത്തിയാക്കി. നവജാത എൻസെഫലോപ്പതിയെക്കുറിച്ചുള്ള ഗവേഷണം ലോകത്ത് അതുല്യമായി തുടരുന്നു. അമേരിക്കൻ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകളുടെയും അമേരിക്കൻ അക്കാദമി ഓഫ് പീഡിയാട്രിക്‌സിന്റെയും ഒരു പ്രസിദ്ധീകരണം നിയോനാറ്റൽ എൻസെഫലോപ്പതിയെക്കുറിച്ചുള്ള "ലഭ്യമായ ഏറ്റവും മികച്ച തെളിവ്" എന്നാണ് അവരുടെ കൃതിയെ വിശേഷിപ്പിച്ചത്.
കൂട്ടുകുടുംബം (ചലച്ചിത്രം)
എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് കൂട്ടുകുടുംബം. തിരുമേനി പിക്ചേഴ്സും എക്സൽ പ്രൊഡക്ഷനും ചേർന്നു വിതരണം നിർവഹിച്ച ഈ ചിത്രം 1969 നവംബർ 28-ന് കേരളത്തിൽ പ്രദർശനം ആരംഭിച്ചു. തിരുവിതാംകൂർ ഭാഗത്ത് എക്സൽ പ്രൊഡക്ഷൻസും കൊച്ചി-മലബാർ ഭാഗത്ത് തിരുമേനി പിക്ചേഴ്സുമാണ് വിതരണം നിർവഹിച്ചത്.
പുറത്തേക്കുള്ള കണ്ണികൾ
വർഗ്ഗം:1969-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
ഗ്രമാത്തിക്കാ മലബാറിക്കാ പോർച്ചുഗീസ്'
ഡോ. ജോൺ ബാപ്റ്റിസ് ആ സാങ്താ തെരേസ (1873-1950) രചിച്ച ഹസ്തലിഖിത ഗ്രന്ഥമാണ് ഗ്രമാത്തിക്കാ മലബാറിക്കാ പോർച്ചുഗീസ്. ഈ ഗ്രന്ഥം BOR/IND/27  എന്ന നമ്പറായി വത്തിക്കാൻ ലൈബ്രറിയിൽ സൂക്ഷിച്ചിരിക്കുന്നു. സുറിയാനി അക്ഷരം കാണുന്ന ഏക മിഷണറിവ്യാകരണമാണിത്. സുറിയാനി ഭാഷയറിയാവുന്നവരെയും പരിഗണിച്ചാണ് ആ ഭാഷയിലും മലയാളപദങ്ങൾ ലിപിമാറ്റം നടത്തിയത്.
മലയാള - ലിപികളിലല്ല ഇതിന്റെ രചന. റോമൻ ലിപികളിലേക്കു മലയാളം പരിവർത്തനം ചെയ്ത് സുറിയാനിഭാഷയിലും പോർച്ചുഗീസ്മാഷയിലും അർത്ഥം കൊടുത്തിരിക്കുന്നു. ഇതിൽ. 270 പേജുണ്ട്. ആഞ്ചലോ ഫ്രാൻസിസിനെപ്പോലെ സംഭാഷണഭാഷയുടെ വ്യാകരണമെഴുതാനാണ് ജോൺ ബാപ്റ്റിസ് മെത്രാനും ശ്രമിച്ചത്. മലയാളം വാക്കുകളുടെ ലിപ്യന്തരണം ലത്തീൻ - പോർട്ടുഗീസ് ഭാഷകളിലുണ്ട്. മറ്റു മിഷണറീവ്യാകരണങ്ങളിൽ നിന്നു ഭിന്നമായി ഗണിതശാസ്ത്രസംഖ്യാനാമങ്ങളും ഇതിൽ കാണിച്ചിട്ടുണ്ട്.
അവലംബം
വർഗ്ഗം:ഹസ്തലിഖിത രേഖകൾ വർഗ്ഗം:മലയാള വ്യാകരണ ഗ്രന്ഥങ്ങൾ
എമിലി ഡേവിസ്
ഒരു ഇംഗ്ലീഷ് ഫെമിനിസ്റ്റും സഫ്രാജിസ്റ്റുമായിരുന്നു സാറാ എമിലി ഡേവിസ് (ജീവിതകാലം: 22 ഏപ്രിൽ 1830 - 13 ജൂലൈ 1921). യൂണിവേഴ്സിറ്റി പ്രവേശനത്തിനുള്ള സ്ത്രീകളുടെ അവകാശങ്ങൾക്കായുള്ള ഒരു മുൻ‌നിര പ്രചാരകകൂടിയായിരുന്നു അവർ. സർവ്വോപരി, സ്ത്രീകളെ പഠിപ്പിക്കുന്ന ഇംഗ്ലണ്ടിലെ ആദ്യത്തെ യൂണിവേഴ്സിറ്റി കോളേജായ കേംബ്രിഡ്ജ് യൂണിവേഴ്സിറ്റിയിലെ ഗിർട്ടൺ കോളേജിന്റെ സഹസ്ഥാപകയായും ആദ്യകാല മിസ്ട്രസ് എന്ന നിലയിലും അവരെ ഓർമ്മിക്കപ്പെടുന്നു.
ജീവിതം
ഡേവിസ് ഇംഗ്ലണ്ടിലെ സതാംപ്ടണിലെ കാൾട്ടൺ ക്രസന്റിൽ ജനിച്ചു. അവരുടെ യൗവനത്തിന്റെ ഭൂരിഭാഗവും ഗേറ്റ്സ്ഹെഡിൽ ചെലവഴിച്ചുവെങ്കിലും അവിടെ അവരുടെ പിതാവ് ജോൺ ഡി. ഡേവിസ് ഗ്രാമപുരോഹിതനായിരുന്നു. വൈദ്യശാസ്ത്രത്തിൽ പരിശീലനം നേടാൻ ഡേവിസിനെ പ്രലോഭിപ്പിച്ചിരുന്നു. 1860 മെയ് മാസത്തിൽ ഫെമിനിസ്റ്റ് ഇംഗ്ലീഷ് വുമൺസ് ജേണലിനായി "ഫീമെയ്ൽ ഫിസിഷ്യൻ" എന്ന ലേഖനവും 1862 ൽ "മെഡിസിൻ ആസ് എ പ്രൊഫഷൻ ഫോർ വുമൺ" എന്ന ലേഖനം അവർ എഴുതി. മാത്രമല്ല, അവരുടെ സുഹൃത്ത് എലിസബത്ത് ഗാരറ്റിനെ വൈദ്യപഠനത്തിൽ അവർ വളരെയധികം പ്രോത്സാഹിപ്പിച്ചു.
വനിതാ അവകാശങ്ങൾ
പിതാവിന്റെ മരണശേഷം ഡേവിസ് 1862-ൽ ലണ്ടനിലേക്ക് താമസം മാറ്റി, അവിടെ ഇംഗ്ലീഷ് വുമൺസ് ജേണൽ എഡിറ്റ് ചെയ്യുകയും വനിതാ അവകാശ അഭിഭാഷകരായ ബാർബറ ബോഡിചോൺ, എലിസബത്ത് ഗാരെറ്റ് ആൻഡേഴ്സൻ, അവരുടെ ഇളയ അനുജത്തി മില്ലിസെന്റ് ഫോസെറ്റ് എന്നിവരുമായി ചങ്ങാത്തത്തിലാവുകയും ചെയ്തു. എലിസബത്ത് ഗാരെറ്റ് ആൻഡേഴ്സൻ, ബാർബറ ബോഡിചോൺ, ഡൊറോത്തിയ ബീൽ, ഫ്രാൻസെസ് മേരി ബസ് എന്നിവർക്കൊപ്പം ഡേവീസ് ഒരു വനിതാ ചർച്ചാ ഗ്രൂപ്പ് കെൻസിംഗ്ടൺ സൊസൈറ്റി സ്ഥാപകാംഗമാകുകയും അവരൊന്നിച്ച് സ്ത്രീകൾക്ക് വോട്ടവകാശം അനുവദിക്കണമെന്ന് പാർലമെന്റിൽ അപേക്ഷ നൽകിയെങ്കിലും പരാജയപ്പെട്ടു.
ഡേവീസ് തുടർ വിദ്യാഭ്യാസം, ബിരുദങ്ങൾ, വിദ്യാഭ്യാസം എന്നിവയ്ക്കുള്ള സ്ത്രീകളുടെ അവകാശങ്ങൾക്കായി പ്രചാരണം ആരംഭിച്ചു. ലണ്ടൻ സ്‌കൂൾ സ്‌കൂൾ അന്വേഷണ കമ്മീഷനിലും സജീവമായിരുന്നു, ബോർഡിലും സെക്കൻഡറി സ്കൂൾ പരീക്ഷകളിലേക്ക് വിദ്യാഭ്യാസ പ്രവേശനം നേടുന്നതിൽ പ്രധാന പങ്കുവഹിച്ചു. ലണ്ടൻ, ഓക്സ്ഫോർഡ്, കേംബ്രിഡ്ജ് സർവകലാശാലകളിൽ സ്ത്രീകൾക്ക് പ്രവേശനം നൽകണമെന്ന് ഡേവീസ് വാദിച്ചു. അക്കാലത്തെ എല്ലാ സർവ്വകലാശാലകളെയും പോലെ ഇവയും പുരുഷ ഡൊമെയ്‌നുകൾ മാത്രമായിരുന്നു.
അനൂപ് സദാശിവൻ
കേരളീയനായ ചിത്രകാരനാണ് അനൂപ് സദാശിവൻ. 1979-ൽ ചിത്രകലയ്ക്കുള്ള കേരള ലളിതകലാ അക്കാദമിയുടെ പുരസ്‌കാരം ലഭിച്ചു. കേന്ദ്ര ലളിതകലാ അക്കാദമിയുടെ പ്രദർശനത്തിലേക്കും തെരഞ്ഞെടുക്കപ്പെട്ടു.
എമിലി ഡേവിസ്
വനിതാ അവകാശങ്ങൾ
ഒരു സ്ത്രീയുടെ വോട്ടവകാശത്തെ കേന്ദ്രീകരിച്ചുള്ള വോട്ടവകാശ പ്രസ്ഥാനത്തിൽ ദേവീസ് പങ്കാളിയായി. ജോൺ സ്റ്റവർട്ട് മിൽ 1866-ൽ ബ്രിട്ടീഷ് പാർലമെന്റിലേക്ക് ഹർജി സംഘടിപ്പിക്കുന്നതിൽ പങ്കാളിയായിരുന്നു, അതിൽ പൗളിന ഇർബിയും എലിസബത്ത് ഗാരറ്റ് ആൻഡേഴ്സണും മറ്റ് 15,000 പേർ ഒപ്പുവച്ചു. സ്ത്രീകളുടെ വോട്ടവകാശത്തിനായി ആദ്യമായി ശക്തി ചെലുത്തി. അതേ വർഷം അവർ സ്ത്രീകളുടെ ഉന്നത വിദ്യാഭ്യാസം എന്ന പുസ്തകം എഴുതി.
അനൂപ് സദാശിവൻ
ജീവിതരേഖ
സദാശിവന്റെയും ആനന്ദവല്ലിയുടെയും മകനായി കൊല്ലത്ത് മയ്യനാട് ജനിച്ചു. തിരുവനന്തപുരം ഫൈൻ ആർട്‌സ് കോളേജിലെ ആദ്യ ബാച്ചുകാരനായ സദാശിവൻ എൽ. പൊറിഞ്ചുക്കുട്ടി, കാനായി കുഞ്ഞിരാമൻ എന്നിവരുടെ ശിഷ്യനാണ്. പ്രകൃതി എന്ന ഓയിൽ പെയിന്റിങ്ങിന് 1979-ൽ കേരള ലളിതകലാ അക്കാദമിയുടെ പുരസ്‌കാരം ലഭിച്ചു. നിരവധി പ്രദർശനങ്ങൾ നടത്തിയിട്ടുണ്ട്.
എമിലി ഡേവിസ്
പുറംകണ്ണികൾ
വർഗ്ഗം:1830-ൽ ജനിച്ചവർ വർഗ്ഗം:1921-ൽ മരിച്ചവർ
അനൂപ് സദാശിവൻ
ജീവിതരേഖ
ദീർഘകാലം വൃക്ക രോഗത്തിന് ചികിത്സയിലായിരുന്ന അനൂപ് 2015 ജൂലൈ 14 ന് അന്തരിച്ചു.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:2015-ൽ മരിച്ചവർ വർഗ്ഗം:ജൂലൈ 14-ന് മരിച്ചവർ
മേരി ഹേൺ
ഒരു ഗൈനക്കോളജിസ്റ്റും അയർലണ്ടിലെ റോയൽ കോളേജ് ഓഫ് ഫിസിഷ്യൻസിലെ ആദ്യത്തെ വനിതാ സഹകാരിയുമായിരുന്നു മേരി എല്ലിസ് തോൺ ഹേൺ എം.ഡി. എഫ്.ആർ.സി.പി.ഐ.(1891-1969).
വിദ്യാഭ്യാസം
മേരി ഹേൺ യുസിസിയിൽ വൈദ്യശാസ്ത്രം പഠിക്കാൻ തുടങ്ങിയെങ്കിലും 1911-ൽ അവർ പഠനം ഉപേക്ഷിച്ച് വിവാഹിതയായി. എന്നിരുന്നാലും ഭർത്താവിന്റെ പ്രോത്സാഹനത്താൽ, അവർ തുടർപഠനത്തിനായി യു‌സി‌സിയിലേക്ക് മടങ്ങി. 1919-ൽ ഫസ്റ്റ്ക്ലാസ് ബഹുമതികളോടെയും വൈദ്യശാസ്ത്രത്തിൽ മികവോടെയും MB, B.Ch., BAO ബിരുദം നേടി. 1922-ൽ പരീക്ഷയിൽ ഒന്നാം സ്ഥാനവും പ്രത്യേക അംഗീകാരവും ലഭിച്ചശേഷം ഹേൺ തന്റെ എം.ഡി. നേടുവാനായി പോയി.
അവലംബം
വർഗ്ഗം:1969-ൽ മരിച്ചവർ വർഗ്ഗം:1891-ൽ ജനിച്ചവർ
സിലമ്പം
ലഘുചിത്രം|സിലമ്പം കേരളത്തിലെ കളരിപയറ്റിന് സമാനമായി തമിഴ്നാട്ടിൽ വികസിച്ചുവന്ന ഒരു ആയോധന കലയാണ് സിലമ്പം.തമിഴ്നാടിന് പുറമെ ശ്രീലങ്ക,മലേഷ്യ എന്നിവിടങ്ങളിലും ഈ ആയോധന കല പരിശീലിക്കുന്നു.ശ്രീലങ്കയിലെ അംഗംപോര എന്ന ആയുധകലയുമായും ഇതിന് സാമ്യതയുണ്ട്.
ചരിത്രം
കുന്ന് എന്ന് അർത്ഥം വരുന്ന തമിഴ് വാക്കായ സിലം എന്ന വാക്കിൽ നിന്നാണ് ഈ പദം ഉരുത്തിരുഞ്ഞുവന്നത്.കന്നടാ വാക്ക് ആയ ബാംബു എന്നതിൽ നിന്നാണത്രെ "bamboo" എന്ന ഇംഗ്ലീഷ് പദവും രൂപപ്പെട്ടത്. നിലവിൽ കേരളത്തിൻറെ ഭാഗമായ കുറുഞ്ഞി കുന്നുകളിലെ പ്രത്യേക ഇനമായ മുളയെയായിരുന്നു ഈ പദംകൊണ്ട് വിശേഷിപ്പിച്ചിരുന്നത്.വടികൊണ്ടുള്ള അടികൂടലിനെ സിലമ്പട്ടം എന്ന് പിൽക്കാലത്ത് വിളിക്കപ്പെട്ടതിനെ പിന്നിലും ഈ വാക്കുകളുടെ രൂപീകരണമാണ്. വിവിധ തരത്തിലുള്ള സിലമ്പം ഉണ്ടെങ്കിലും നില്ലൈകലൈക്കി എന്ന ഇനമാണ് പ്രചുരപ്രചാരം നേടിയിട്ടുള്ളത്.മലേഷ്യയിലും ഇതാണ് പ്രശസ്തമായിട്ടുള്ളത്.ഇതിലെ ഓരോ സ്റ്റൈലും പിടി, അംഗവിന്യാസം,വടിയുടെ നീളം എന്നീ കാര്യങ്ങളിൽ വേർപ്പെട്ട് കിടക്കുന്നു. വിവിധ ആവശ്യങ്ങൾക്ക് വേണ്ടിയാണ് സിലമ്പം നടത്തിയിരുന്നത്. യുദ്ധം (போர்ச் சிலம்பம் por silambam) പ്രദർശനം (அலங்காரச் சிலம்பம் alangara silambam). ആശാനനെ അഭിമൂഖീകരിക്കൽ(ஆசான்) തുടങ്ങി സാഹചര്യങ്ങളിലും ഇത് അവതരിപ്പിക്കപ്പട്ടിട്ടുണ്ടാകും.
വിവിധ രീതികൾ
നിലവിൽ ഏതാണ്ട് 18 വിവിധ രീതികളാണ് സിലമ്പം പരിശീലനത്തിനുള്ളത്.അവ താഴെപ്പറയുന്നു
̈ കൊമ്പേരി മൂക്കൻ തുടങ്ങിയവ
ഇതും കൂടി കാണുക
കളരിപ്പയറ്റ്
വർഗ്ഗം:കല
മോണോക്രോമസി
നിറങ്ങൾ പരിഗണിക്കാതെ, പ്രകാശ തീവ്രത മാത്രം മനസ്സിലാക്കാനുള്ള ജീവികളുടെയോ യന്ത്രങ്ങളുടെയോ കഴിവാണ് മോണോക്രോമസി. ഗ്രീക്ക് വാക്കുകളായ മോണോ (ഒന്ന്) ക്രോമോ (നിറം) എന്നിവയിൽ നിന്ന് ആണ് ഈ വാക്കുണ്ടായത്. മോണോക്രോമസി ഉള്ള ജീവികളെ മോണോക്രോമാറ്റ്സ് എന്ന് വിളിക്കുന്നു.
മനുഷ്യരിൽ, 30,000 ആളുകളിൽ ഒരാൾക്ക് എന്ന കണക്കിൽ മോണോക്രോമാറ്റിക് കാഴ്ചയുണ്ട്. അവരുടെ കണ്ണുകളിൽ വർണ്ണ ദർശനത്തിന് സഹായിക്കുന്ന കോൺ കോശങ്ങൾ പ്രവർത്തിക്കുന്നില്ല എന്നതാണ് ഇതിന് കാരണം. ഇത് ബാധിച്ച ആളുകൾക്ക്, നിറം കാണാൻ കഴിയില്ല, പകരം വെളുപ്പ്, കറുപ്പ് എന്നിവയ്ക്കൊപ്പം ചാര നിറത്തിൻറെ വിവിധ ഷേഡുകൾ എന്നിവ മാത്രം വേർതിരിച്ചറിയാൻ കഴിയും.
സമുദ്ര സസ്തനികൾ, ഔൾ മങ്കി, ഓസ്‌ട്രേലിയൻ കടൽ സിംഹം (വലതുവശത്ത് കൊടുത്തിരിക്കുന്ന ചിത്രം) എന്നിങ്ങനെ പല ജീവികളും സാധാരണ അവസ്ഥയിൽ മോണോക്രോമാറ്റുകളാണ്. മനുഷ്യരിൽ, വർണ്ണം വേർതിരിച്ചറിയുന്നതിന്റെ അഭാവം അല്ലെങ്കിൽ മോശം വർണ്ണ വിവേചനം എന്നിവ പാരമ്പര്യമായി ലഭിച്ചതോ, രോഗങ്ങൾ മൂലം ഉണ്ടാവുന്നതോ ആണ്.
മനുഷ്യർ
മനുഷ്യരിൽ കാഴ്ചയ്ക്ക് കാരണം റോഡ്, കോൺ ഫോട്ടോറിസെപ്റ്ററുകൾ, റെറ്റിന ഗാംഗ്ലിയൻ സെല്ലുകൾ, തലച്ചോറിലെ വിഷ്വൽ കോർട്ടെക്സ് എന്നിവ ഉൾപ്പെടുന്ന ഒരു സംവിധാനമാണ്. വർണ്ണ ദർശനം പ്രാഥമികമായി നേടിയെടുക്കുന്നത് കോൺ കോശങ്ങളിലൂടെയാണ്. റെറ്റിനയുടെ കേന്ദ്ര ഭാഗമായ ഫോവിയ സെൻട്രാലിസിലാണ് കോൺ കോശങ്ങൾ കൂടുതലായി കേന്ദ്രീകരിച്ചിരിക്കുന്നത്. ഇത് കൂടുതൽ സ്പേഷ്യൽ റെസല്യൂഷനും, വർണ്ണ ദർശനവും അനുവദിക്കുന്നു.
മനുഷ്യന്റെ റെറ്റിനയിൽ ഫോവിയക്ക് വെളിയിലാണ് റോഡ് കോശങ്ങൾ പ്രധാനമായും കേന്ദ്രീകരിച്ചിരിക്കുന്നത്. റോഡ് കോശങ്ങൾ കോൺ കോശങ്ങളേക്കാൾ കൂടുതൽ ലൈറ്റ് സെൻ‌സിറ്റീവ് ആണ്, ഇവ പ്രധാനമായും സ്കോട്ടോപിക് (രാത്രി) കാഴ്ചയ്ക്ക് സഹായിക്കുന്നു. മിക്ക മനുഷ്യരിലും കോണുകൾക്ക് വ്യത്യസ്ത തരം സ്പെക്ട്രൽ സെൻസിറ്റിവിറ്റികളുള്ള മൂന്ന് തരം ഓപ്‌സിനുകൾ ഉണ്ട്, ഇത് ട്രൈക്രോമാറ്റിക് വർണ്ണ വിവേചനം അനുവദിക്കുന്നു, അതേസമയം റോഡുകൾക്ക് വിശാലമായ സ്പെക്ട്രൽ പ്രതികരണമാണ് ഉള്ളത് എങ്കിലും അത് വർണ്ണ വിവേചനം അനുവദിക്കുന്നില്ല. മനുഷ്യന്റെ കണ്ണിൽ‌, ഫോവിയയിൽ കോണുകൾ കൂടുതൽ കാണുന്നതിനാൽ വർണ്ണ ദർശനം ഏറ്റവും കൂടുതൽ അവിടെയാണ്.
കോൺ പിഗ്മെന്റുകളിലോ ഫോട്ടോട്രാൻസ്ഡക്ഷൻ പ്രക്രിയയ്ക്ക് ആവശ്യമായ മറ്റ് പ്രോട്ടീനുകളിലോ വന്ന മാറ്റങ്ങളുടെ ഫലമായി താഴെ പറയുന്ന തരത്തിലുള്ള വർണ്ണാന്ധതകൾ പാരമ്പര്യമായി ലഭിക്കും.
മനുഷ്യ റെറ്റിനയിലെ ഒരുതരം ലൈറ്റ് റിസപ്റ്റർ മാത്രം ഒരു പ്രത്യേക തലത്തിലുള്ള പ്രകാശത്തിൽ പ്രവർത്തിക്കുമ്പോൾ ഉണ്ടാകുന്ന ലക്ഷണങ്ങളിലൊന്നാണ് മോണോക്രോമസി. രോഗം മൂലം സ്വായത്തമാക്കിയതോ പാരമ്പര്യമായോ ഇത് ഉണ്ടാകാം. ഇൻഹെറിറ്റഡ് അക്രോമാറ്റോപ്സിയ, ഇൻഹെറിറ്റഡ് ഓട്ടോസോമൽ റിസീസിവ് അക്രോമാറ്റോപ്സിയ, റിസീസിവ് എക്സ്-ലിങ്ക്ഡ് ബ്ലൂ കോൺ മോണോക്രോമസി എന്നിങ്ങനെ പല തരത്തിലുള്ള മോണോക്രൊമസി ഉണ്ട്.
മോണോക്രോമസിയിൽ രണ്ട് അടിസ്ഥാന തരങ്ങളുണ്ട്. "മോണോക്രോമാറ്റിക് കാഴ്ചയുള്ള മൃഗങ്ങൾ റോഡ് മോണോക്രോമാറ്റുകൾ അല്ലെങ്കിൽ കോൺ മോണോക്രോമാറ്റുകൾ എന്നിവയിൽ ഒന്ന് ആകാം. ഈ മോണോക്രോമറ്റുകളിൽ ഒറ്റ സ്പെക്ട്രൽ സെൻസിറ്റിവിറ്റി കർവ് മാത്രമുള്ള ഫോട്ടോറിസെപ്റ്ററുകൾ അടങ്ങിയിരിക്കുന്നു".
മൂന്ന് തരം കോണുകളുള്ള മനുഷ്യരിൽ, ഷോട്ട് (എസ്, അല്ലെങ്കിൽ നീല) തരംഗദൈർഘ്യ സെൻസിറ്റീവ്, മിഡിൽ (എം, അല്ലെങ്കിൽ പച്ച) തരംഗദൈർഘ്യ സെൻസിറ്റീവ്, ലോങ്ങ് (എൽ, അല്ലെങ്കിൽ ചുവപ്പ്) തരംഗദൈർഘ്യ സെൻസിറ്റീവ് എന്നിങ്ങനെ മൂന്ന് വ്യത്യസ്ത തരത്തിലുള്ള കോണുകൾ ഉള്ളതിനാൽ റോഡ് മോണോക്രോമസിയും മൂന്ന് തരത്തിലുണ്ട്:
മോണോക്രോമാറ്റുകളായ മൃഗങ്ങൾ
പ്രൈമേറ്റുകൾ ഒഴികെയുള്ള മിക്ക സസ്തനികളും മോണോക്രോമറ്റുകളാണെന്നാണ് കരുതിയിരുന്നത്. എന്നിരുന്നാലും, കഴിഞ്ഞ അരനൂറ്റാണ്ടിൽ, നിരവധി സസ്തനികളുടെ നിരകളിൽ കുറഞ്ഞത് ഡൈക്രോമാറ്റിക് വർണ്ണ ദർശനത്തിന്റെയെങ്കിലും തെളിവുകൾ കണ്ടെത്തിയിട്ടുണ്ട്. സാധാരണ സസ്തനികൾ ഡൈക്രോമാറ്റുകളാണെങ്കിലും, എസ്, എൽ കോണുകൾ, സമുദ്ര സസ്തനികളുടെ രണ്ട് നിരകൾ, കടൽ നായകൾ (അതിൽ സീൽ, കടൽ സിംഹം, വാൽറസ് എന്നിവ ഉൾപ്പെടുന്നു), സീറ്റേഷ്യനുകൾ (ഡോൾഫിനുകളും തിമിംഗലങ്ങളും ഉൾപ്പെടുന്നു) എന്നിവ കോൺ മോണോക്രൊമാറ്റുകളാണ്.
OPN1SW, OPN1LW, PDE6C എന്നീ ജീനുകളുടെ പി‌സി‌ആർ വിശകലനത്തിലൂടെ നടത്തിയ ഒരു സമീപകാല പഠനത്തിൽ, സെനാർ‌ത്ര ക്രമത്തിലുള്ള എല്ലാ സസ്തനികളും (സ്ലോത്തുകൾ, ഉറുമ്പുതീനികൾ, അർമാഡിലോസ് എന്നിവയെ പ്രതിനിധീകരിക്കുന്നു) ഒരു സ്റ്റെം ആൻസിസ്റ്റർ വഴി റോഡ് മോണോക്രൊമസി ഉള്ളവരാണെന്ന് കണ്ടെത്തി.
ഗവേഷകരായ ലിയോ പീച്ച്ൽ, ഗുന്തർ ബെഹ്‌മാൻ, റൊണാൾഡ് എച്ച്. എച്ച്. ക്രോഗർ എന്നിവർ പഠിച്ച നിരവധി മൃഗങ്ങളിൽ, മൂന്ന് മാംസഭോജികൾ കോൺ മോണോക്രോമാറ്റുകൾ ആണെന്ന് തിരിച്ചറിഞ്ഞു. റാക്കൂൺ, ക്രാബ് ഈറ്റിങ് റാക്കൂൺ ചില കരണ്ടുതീനികൾ എന്നിവ എസ്-കോണിന്റെ അഭാവംമൂലം കോൺ മോണോക്രൊമാറ്റുകളാണെന്നാണ് അവർ കണ്ടെത്തിയത്. മൃഗങ്ങളുടെ കാഴ്ചയിൽ മൃഗങ്ങളുടെ ജീവിത അന്തരീക്ഷവും ഒരു പ്രധാന പങ്ക് വഹിക്കുന്നുണ്ടെന്നും ഈ ഗവേഷകർ റിപ്പോർട്ട് ചെയ്യുന്നു. ജലത്തിന്റെ ആഴം കൂടുന്നതിനനുസരിച്ച് ലഭ്യമാകുന്ന പ്രകാശത്തിന്റെ അളവ് കുറയുന്നു. ജലത്തിന്റെ തരം അനുസരിച്ച്, ആഴത്തിൽ തുളച്ചുകയറുന്ന തരംഗദൈർഘ്യങ്ങൾ ഹ്രസ്വമോ (തെളിഞ്ഞ, നീല സമുദ്രജലം) അല്ലെങ്കിൽ ദീർഘമോ (പ്രക്ഷുബ്ധമായ, തവിട്ട് നിറമുള്ള തീരപ്രദേശമോ എസ്റ്റ്യുറിൻ വെള്ളമോ ആകാം.) അതിനാൽ, ചില മൃഗങ്ങളിൽ ദൃശ്യമാകുന്ന പ്രകാശത്തിന്റെ വൈവിധ്യത്തിനനുസൃതമായി അവയുടെ എസ്-കോൺ ഓപ്‌സിനുകൾ നഷ്ടപ്പെടുന്നു.
മോണോക്രോമാറ്റ് ശേഷി
ട്രൈക്രോമാറ്റുകളുടെ റെറ്റിനയിലെ മൂന്ന് സ്റ്റാൻഡേർഡ് കളർ-ഡിറ്റക്റ്റിംഗ് കോണുകളിൽ ഓരോന്നിനും ഏകദേശം 100 വർണ്ണ ഗ്രേഡേഷനുകൾ കണ്ടെത്താൻ കഴിയുമെന്ന് വാഷിംഗ്ടൺ സർവകലാശാലയിലെ കളർ വിഷൻ ഗവേഷകനായ ജെയ് നീറ്റ്സ് അഭിപ്രായപ്പെടുന്നു. തലച്ചോറിന് ഈ മൂന്ന് മൂല്യങ്ങളുടെ സംയോജനം പ്രോസസ്സ് ചെയ്യാൻ കഴിയും, അങ്ങനെ മനുഷ്യന് ശരാശരി ഒരു ദശലക്ഷം നിറങ്ങൾ തിരിച്ചറിയാൻ കഴിയും. അതിനാൽ തന്നെ, ഒരു മോണോക്രോമാറ്റിന് 100 ഓളം നിറങ്ങൾ മാത്രമേ തിരിച്ചറിയാൻ കഴിയൂ.
പുറം കണ്ണികൾ
വർഗ്ഗം:കാഴ്ച വർഗ്ഗം:നേത്രവിജ്ഞാനം
ബ്രെൻഡൻ ഫ്രേസർ
ബ്രെൻഡൻ ജെയിംസ് ഫ്രേസർ പ്രശസ്തനായ കനേഡിയൻ-അമേരിക്കൻ ചലച്ചിത്ര അഭിനേതാവും നാടകനടനുമാണ്. ദ മമ്മി എന്ന ചലച്ചിത്ര ശ്രേണി, ക്രാഷ്, ഡഡ്ലി ഡൂ-റൈറ്റ്, ലൂണി ട്യൂൺസ്: ബാക്ക് ഇൻ ആക്ഷൻ, ജോർജ്ജ് ഓഫ് ദ ജംഗിൾ, ജേണി ടു ദ സെന്റർ ഓഫ് എർത്ത്, എന്രിക്കോ മാൻ തുടങ്ങി മുപ്പതോളം ഹോളിവുഡ് ചിത്രങ്ങളിൽ അഭിനയിച്ചിട്ടുള്ള ബ്രെൻഡൻ 1968 ഡിസംബർ മൂന്നിന് അമേരിക്കയിലെ ഇൻഡ്യാന സംസ്ഥാനത്ത് ഇൻഡ്യനാപോളിസ് എന്ന സ്ഥലത്ത് കനേഡിയൻ മാതാപിതാക്കളായ കാരളിനും പീറ്റർ ഫ്രേസറിനും ജനിച്ചു. മാതാവ് കാരൾ ഒരു സെയിൽസ് കൗൺസിലറും പിതാവ് പീറ്റർ കനേഡിയൻ വിനോദസഞ്ചാര വകുപ്പിൽ വിദേശ സർവീസ് ഓഫീസറും, മുൻ പത്രപ്രവർത്തകനുമായിരുന്നു.
വർഗ്ഗം:1968-ൽ ജനിച്ചവർ
വർഗ്ഗം:ഡിസംബർ 3-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
പോസ്റ്റ്ഗ്രേഎസ്ക്യുഎൽ
പോസ്റ്റ്ഗ്രേഎസ്ക്യുഎൽ (/ˈpoʊstɡrɛs ˌkjuː ˈɛl/, POHST-gres kyoo el),പോസ്റ്റഗ്രസ്(Postgres)എന്നും അറിയപ്പെടുന്നു, ഇത് വിപുലീകരണത്തിനും എസ്ക്യൂഎൽ(SQL)കംപ്ലൈൻസും ഊന്നൽ നൽകുന്ന ഒരു സ്വതന്ത്രവും ഓപ്പൺ സോഴ്‌സ് റിലേഷണൽ ഡാറ്റാബേസ് മാനേജ്‌മെന്റ് സിസ്റ്റമാണ് (RDBMS). ബെർക്ക്‌ലിയിലെ കാലിഫോർണിയ സർവകലാശാലയിൽ വികസിപ്പിച്ചെടുത്ത ഇൻഗ്രെസ് ഡാറ്റാബേസിന്റെ പിൻഗാമിയെന്ന നിലയിൽ അതിന്റെ ഉത്ഭവത്തെ പരാമർശിച്ച് പോസ്റ്റ്ഗ്രസ്(POSTGRES)എന്നാണ് ഇതിന് ആദ്യം പേരിട്ടിരുന്നത്. 1996-ൽ, എസ്ക്യൂഎല്ലി(SQL)നുള്ള പിന്തുണ പ്രതിഫലിപ്പിക്കുന്നതിനായി പ്രോജക്റ്റ് പോസ്റ്റ്ഗ്രേഎസ്ക്യുഎൽ എന്ന് പുനർനാമകരണം ചെയ്യപ്പെട്ടു. 2007-ലെ ഒരു അവലോകനത്തിനു ശേഷം, പോസ്റ്റ്ഗ്രേഎസ്ക്യുഎൽ എന്ന പേരും പോസ്റ്റ്ഗ്രേ എന്ന അപരനാമവും നിലനിർത്താൻ ഡവലപ്മെന്റ് ടീം തീരുമാനിച്ചു.
ആറ്റോമിസിറ്റി, കൺസിസ്റ്റൻസി, ഐസൊലേഷൻ, ഡ്യൂറബിലിറ്റി (എസിഐഡി) പ്രോപ്പർട്ടികൾ, സ്വയമേവ അപ്‌ഡേറ്റ് ചെയ്യാവുന്ന വ്യൂസുകൾ, മെറ്റീരിയലൈസ്ഡ് കാഴ്‌ചകൾ, ട്രിഗറുകൾ, ഫോറിൻ കീകൾ, സംഭരിച്ച നടപടിക്രമങ്ങൾ എന്നിവയുള്ള ഇടപാടുകൾ പോസ്റ്റ്ഗ്രേഎസ്ക്യുഎൽ അവതരിപ്പിക്കുന്നു. സിംഗിൾ മെഷീനുകൾ മുതൽ ഡാറ്റ വെയർഹൗസുകൾ വരെ അല്ലെങ്കിൽ ഒരേസമയം നിരവധി ഉപയോക്താക്കളുള്ള വെബ് സേവനങ്ങൾ വരെയുള്ള നിരവധി ജോലിഭാരങ്ങൾ കൈകാര്യം ചെയ്യുന്നതിനാണ് ഇത് രൂപകൽപ്പന ചെയ്തിരിക്കുന്നത്. ഇത് മാക്ഒഎസ് (MacOS) സെർവറിന്റെ  സ്ഥിരസ്ഥിതി ഡാറ്റാബേസാണ് കൂടാതെ വിൻഡോസ് (Windows), ലിനക്സ് (Linux), ഫ്രീബിഎസ്ഡി (FreeBSD), ഓപ്പൺബിഎസ്ഡി (OpenBSD) എന്നിവയിലും ലഭ്യമാണ്.
ചരിത്രം
പുതിയ പ്രോജക്റ്റ്, പോസ്റ്റ്ഗ്രേ, ഡാറ്റ ടൈപ്പുകളെ പൂർണ്ണമായി പിന്തുണയ്ക്കുന്നതിന് ആവശ്യമായ ഏറ്റവും കുറച്ച് സവിശേഷതകൾ ചേർക്കാൻ ലക്ഷ്യമിട്ടുള്ളതാണ്. ഈ സവിശേഷതകളിൽ ടൈപ്പുകൾ നിർവചിക്കാനും ബന്ധങ്ങളെ പൂർണ്ണമായി വിവരിക്കാനുമുള്ള കഴിവ് ഉൾപ്പെടുന്നു -വ്യാപകമായി ഉപയോഗിക്കുന്നതും എന്നാൽ പൂർണ്ണമായും ഉപയോക്താവ് പരിപാലിക്കുന്നതുമായ ഒന്ന്. പോസ്റ്റഗ്രേയിൽ,ഡാറ്റാബേസ് ബന്ധങ്ങൾ മനസ്സിലാക്കുന്നു, കൂടാതെ നിയമങ്ങൾ ഉപയോഗിച്ച് സ്വാഭാവികമായ രീതിയിൽ ബന്ധപ്പെട്ട പട്ടികകളിലെ വിവരങ്ങൾ വീണ്ടെടുക്കാനും കഴിയും.
1986 മുതൽ, പ്രസിദ്ധീകരിച്ച പേപ്പറുകൾ സിസ്റ്റത്തിന്റെ അടിസ്ഥാനം വിവരിച്ചു, കൂടാതെ ഒരു പ്രോട്ടോടൈപ്പ് പതിപ്പ് 1988 എസിഎം സിഗ്മോഡ്(ACM SIGMOD)കോൺഫറൻസിൽ പ്രദർശിപ്പിച്ചു. ടീം 1989 ജൂണിൽ കുറച്ച് ഉപയോക്താക്കൾക്ക് പതിപ്പ് 1 പുറത്തിറക്കി, തുടർന്ന് 1990 ജൂണിൽ വീണ്ടും എഴുതിയ നിയമ സംവിധാനത്തോടെ പതിപ്പ് 2. 1991-ൽ പുറത്തിറങ്ങിയ പതിപ്പ് 3 വീണ്ടും റൂൾസ് സിസ്റ്റം വീണ്ടും എഴുതുകയും ഒന്നിലധികം പിന്തുണ നൽകുകയും ചെയ്തു. സ്റ്റോറേജ് മാനേജഴ്സും മെച്ചപ്പെടുത്തിയ ക്വറി എഞ്ചിനും. 1993 ആയപ്പോഴേക്കും, പിന്തുണയ്ക്കും ഫീച്ചറുകൾക്കും വേണ്ടിയുള്ള അഭ്യർത്ഥനകളോടെ ഉപയോക്താക്കളുടെ എണ്ണം വർദ്ധിച്ചുവരാൻ തുടങ്ങി.
അവലംബം
വർഗ്ഗം:ഡേറ്റാബേസ് സോഫ്റ്റ്വെയറുകൾ വർഗ്ഗം:സ്വതന്ത്ര സോഫ്റ്റ്‌വെയർ
അസ്ട്രസെനെക്ക
ബ്രിട്ടീഷ്-സ്വീഡിഷ് മൾട്ടിനാഷണൽ ഫാർമസ്യൂട്ടിക്കൽ ആൻഡ് ബയോടെക്നോളജി കമ്പനിയാണ് ആസ്ട്രാസെനെക പി‌എൽ‌സി (/ əˈstrəˈzɛnəkə /)   ആസ്ഥാനം ഇംഗ്ലണ്ടിലെ കേംബ്രിഡ്ജിലെ കേംബ്രിഡ്ജ് ബയോമെഡിക്കൽ കാമ്പസിലാണ്. ഓങ്കോളജി, കാർഡിയോവാസ്കുലർ, ഗ്യാസ്ട്രോഇന്റസ്റ്റൈനൽ, അണുബാധ, ന്യൂറോ സയൻസ്, പൾമോണോളജി, കോശജ്വലനം എന്നിവയുൾപ്പെടെയുള്ള പ്രധാന രോഗങ്ങൾക്കായുള്ള ഉൽപ്പന്നങ്ങൾ ഇവർ നിർമ്മിക്കുന്നു. ഓക്സ്ഫോർഡ്-അസ്ട്രാസെനെക COVID-19 വാക്സിൻ വികസിപ്പിച്ചെടുക്കുന്നതിൽ ഇത് ഏറെ പ്രശസ്തമാണ്.
സ്വീഡിഷ് ആസ്ട്ര എബിയും ബ്രിട്ടീഷ് സെനെക ഗ്രൂപ്പും ലയിപ്പിച്ചാണ് കമ്പനി 1999 ൽ സ്ഥാപിതമായത് (1993 ൽ ഇംപീരിയൽ കെമിക്കൽ ഇൻഡസ്ട്രീസിന്റെ ഫാർമസ്യൂട്ടിക്കൽ പ്രവർത്തനങ്ങളുടെ ഡിമെർജർ രൂപീകരിച്ചതാണ്). ലയനത്തിനുശേഷം ലോകത്തിലെ ഏറ്റവും വലിയ ഫാർമസ്യൂട്ടിക്കൽ കമ്പനികളിലൊന്നായ ഇത് കേംബ്രിഡ്ജ് ആന്റിബോഡി ടെക്നോളജി (2006 ൽ), മെഡിഇമ്യൂൺ (2007 ൽ), സ്പൈറോജൻ (2013 ൽ), ഡെഫിനിയൻസ് (2014 ൽ മെഡിഇമ്യൂൺ) എന്നിവ ഉൾപ്പെടെ നിരവധി സംഘടിതമായ ഏറ്റെടുക്കലുകൾ നടത്തി. ഗവേഷണവും വികസനവും ഇംഗ്ലണ്ടിലെ കേംബ്രിഡ്ജ്, സ്വീഡനിലെ ഗോതൻബർഗ്, യു.എസ്. സംസ്ഥാനമായ മേരിലാൻഡിലെ ഗെയ്തർസ്ബർഗ് തുടങ്ങി മൂന്ന് പ്രധാനമായ കേന്ദ്രങ്ങളിൽ കേന്ദ്രീകരിച്ചിരിക്കുന്നു. ലണ്ടൻ സ്റ്റോക്ക് എക്സ്ചേഞ്ചിൽ ഒരു പ്രാഥമിക ലിസ്റ്റിംഗ് ആസ്ട്രാസെനെക്കയ്ക്ക് ഉണ്ട്. ഇത് ഫ്.ടി.എസ്.ഇ 100 ഇൻഡക്സ്ന്റെ ഘടകമാണ്. നാസ്ഡാക്ക് ഒ‌എം‌എക്സ് സ്റ്റോക്ക്ഹോം, നാസ്ഡാക്ക് ന്യൂയോർക്ക്, ബോംബെ സ്റ്റോക്ക് എക്സ്ചേഞ്ച്, നാഷണൽ സ്റ്റോക്ക് എക്സ്ചേഞ്ച് ഓഫ് ഇന്ത്യ എന്നിവയിൽ ദ്വിതീയ ലിസ്റ്റിംഗുകൾ ഉണ്ട്.